Βασίλειος Μπομπότας.....Πάντα παρών ! ! !\nΤου Νίκολάου Μπάτζιου\nΕίναι σύνηθες, από τις σελίδες της «ΗΧΩ ΤΩΝ ΣΑΡΑΚΑΤΣΑΝΑΙΩΝ» να παρουσιάζονται δύο τύποι Σαρακατσάνων. Αυτοί που είναι ζωντανοί φορείς της παράδοσης μας, που έχουν βιώσει τον νομαδικό τρόπο ζωής, τα ήθη και τα έθιμα μας και έχουν πολλά να μας πουν και αυτοί που έχουν προκόψει και ξεχωρίσει σε επαγγελματικό και επιστημονικό επίπεδο και γίνεται αναφορά στα επιτεύγματα τους. Στο φύλλο αυτό, είναι από τις σπάνιες φορές που παρουσιάζουμε έναν άνθρωπο που ανήκει και στις δύο αυτές κατηγορίες. Έναν επιτυχημένο επιχειρηματία που βρίσκεται πάντα ηθικά και οικονομικά δίπλα στους Σαρακατσαναίϊκους συλλόγους, ταυτόχρονα όμως έναν άνθρωπο που γεννήθηκε στο καλύβι, ταξίδεψε με το καραβάνι και βίωσε τη μετάβαση από το νομαδικό στον αστικό τρόπο ζωής. Αυτός είναι με λίγα λόγια ο Βασίλειος Μπομπότας.\nΤον συναντήσαμε στο γραφείο του, εν μέσω πελατών και τηλεφώνων που χτυπούσαν όλοι την ώρα και που έκαναν δύσκολο το έργο μας. Έκλεισε το γραφείο, με μια ανεμελιά που δε θύμιζε επιχειρηματία αλλά τον αγνό Σαρακατσάνο των παλιών χρόνων. «Και τι έγινε; Ας μην φάμε σήμερα, έχει ο Θεός αύριο» μας είπε ’’ξαστόχαστα’’.\nΓνώριζα ότι αποβραδίς βρισκόταν σ’ έναν από τους πολλούς χορούς Σαρακατσάνικων συλλόγων για τους οποίους διαβάσατε στις προηγούμενες σελίδες της «ΗΧΟΥΣ». Πιθανόν φέτος να βρέθηκε σε όλους αυτούς. Δεν έβλεπες καμία κούραση στο πρόσωπο αυτού του εβδομηνταδυάχρονου ανθρώπου. «Γύρισα από την Λάρισα το πρωί» μου είπε. «Σήμερα θα πάω στο Κιλκίς και θέλω να γυρίσω λίγο απ΄ τα ξαδέρφια μας, τους Αργιθεάτες» «Και πως αντέχεις μπαρμπα-Βασίλη;» τον ρωτάω. «Τα γλέντια μου δίνουν ζωή» ήταν η αφοπλιστική απάντηση ενός ανθρώπου, που εγώ στην ηλικία του, θα προγραμματίζω πως θα περάσω πιο ήσυχα και ήρεμα την ζωή μου.\nΤο γραφείο του, ολόγυρα, γεμάτο από τιμητικές πλακέτες και φωτογραφίες με διαπρεπείς ανθρώπους, Σαρακατσάνους και μη. «Προσπαθώ να βοηθάω όποιον έχει ανάγκη και χρειάζεται την βοήθεια μου. Θέλω να στηρίζω τους συλλόγους να κάνουν το έργο τους, γιατί ξέρω ότι οι καιροί είναι δύσκολοι. Αν δεν τους βοηθήσουμε όποιοι μπορούμε, οι μισοί σύλλογοι θα κλείσουν» μου λέει και με εντυπωσιάζει η ευθύνη με την οποία έχει ο ίδιος επιφορτιστεί. Μια ευθύνη, για την οποία υποχρεώθηκε μόνο από τη συνείδηση του. «Εγώ δεν μπορώ να βοηθήσω αλλιώς, θες η δουλειά, θες ότι έμαθα λίγα γράμματα..» συνεχίζει. «Ε, και μετά με βραβεύουν» μου λέει ταπεινά και αναρωτιέμαι πόσο μικρή μπορεί να είναι η τιμή μιας βράβευσης σε σύγκριση με την διαρκή οικονομική στήριξη ενός Συλλόγου και πόσο εύκολα και άδολα ο ίδιος την εξισώνει. «Θέλω όμως να γίνεται έργο όταν βοηθάω. Ξέρεις πόσοι με γέλασαν;» και καταλαβαίνω το μεγαλείο ενός ανθρώπου, που ακόμα δεν έχασε την εμπιστοσύνη του απέναντι στους άλλους ανθρώπους, δε διαβρώθηκε. «Καλά, δε λένε όποιος καεί στο χυλό φυσάει και το γιαούρτι;» τον ρωτάω. «Εγώ έτρωγα και χυλό και κατσαμάκι και γιαούρτι και δεν το φύσαγα ποτέ. Τώρα που γέρασα θα το φυσήξω;» μου απαντά.\nΣτη συνέχεια περάσαμε σε πιο βιωματικά στοιχεία και τον άφησα να αφηγείται χωρίς διακοπές. Άλλωστε είναι γνωστή η ικανότητα των ηλικιωμένων Σαρακατσάνων στις διηγήσεις.\n«Γεννήθηκα το καλοκαίρι του 1935 στο Πισοδέρι της Φλώρινας όπου ανέβαινε το τσελιγκάτο να ξεκαλοκαιριάσει. Το χειμώνα κατεβαίναμε έξω από την Νέα Καλλικράτεια. Κάποιες φορές το καλοκαίρι βγαίναμε και στα Μπιτώλια. Ο πατέρας μου, Αντώνιος Μπομπότας, είχε 4 παιδιά και 2 κορίτσια. Εγώ ήμουν κατά σειρά ο τέταρτος. Το παλιό μας όνομα ήταν Καλαίοι και είχαμε συγγένεια με τους Καλαίους που ήρθαν από το κρατίδιο των Σκοπίων. Αυτοί πέρασαν απ’ τα Μπιτώλια και έμεινα μέσα στα Σκόπια. Ή ο παππούς μου ή ο προπαππούς μου άλλαξε το όνομα και το ΄κανε Μπομπότας.»\nΤον διακόπτω και τον ρωτώ αν θυμάται τη σύσταση του τσελιγκάτου.\n«Βέβαια, σαν τώρα» μου απαντά. «΄Ηταν καμιά πενηνταριά οικογένειες που ανταμώναμε το καλοκαίρι στο Πισοδέρι. Οι οικογένειες αυτές ήταν Μπομποταίοι, Μπακαίοι, Ζαραλαίοι, Μπαλασκαίοι, Φλωραίοι, Κατσαραίοι, Λεφαίοι, Λοκοβιταίοι, Γιαννιωτακαίοι, Ζαβαίοι, Καραμητραίοι, Γιδαραίοι, Κουτσονικαίοι και Τζοτζαίοι» και μένω έκπληκτος από την λεπτομερή ανάλυση του μετά από τόσα χρόνια. «Κεχαγιά είχαμε των Κώτσο τον Μπάκα. Το χειμώνα σκόρπαγε το τσελιγκάτο. Εμείς πηγαίναμε στην Ν. Καλλικράτεια, οι Ζαραλαίοι στις Καλύβες Πολυγύρου, οι Μπακαίοι στην Ορμύλια.\nΟ πατέρας μου ήταν 6 αδέρφια . Ο Δημήτρης, ο Ηλίας , ο Κωνσταντίνος, ο Αντώνης, ο Γιαννακός και ο Αχιλλέας. Ο Γιαννακός πέθανε εικοσιδυό χρονών από αρρώστεια, στα βουνά. Πού να βρεις γιατρό εκεί πάνω εκείνα τα χρόνια. Το χειμώνα είχαμε κεχαγιά τον θείο μου Δημήτρη (Τάκο) Μπομπότα. Από το 1936 και μετά τον είχαμε κεχαγιά και το καλοκαίρι. Μετά το 1940 εγκατασταθήκαμε στη θέση Μπομποταίϊκα, έξω από τη Νέα Καλλικράτεια όπου και ζούσαμε στα καλύβια μας. Μετά το 1950 άρχισαν να γίνονται τα πρώτα σπίτια»\n"Και πως ήταν η ζωή εκεί τα πρώτα χρόνια της εγκατάστασης;"\n“Δύσκολη ζωή γιατί συνεχίσαμε την κτηνοτροφία. Κάθε βράδυ όμως όταν γυρνούσαμε από τα πρόβατα, πιάναμε το χορό. Πότε με το στόμα και πότε με το γραμμόφωνο». Τότε πια παίρνω και απάντηση από πού αντλεί αυτός ο άνθρωπος τόση δύναμη και διάθεση για γλέντι.\n«Γράμματα που έμαθες μπάρμπα-Βασίλη;»\n«Τα πρώτα γράμματα τα έμαθα κάτω απ’ την γκορτσιά, στα Μπομποταίϊκα. Είμασταν είκοσι παιδιά και κάθε καλοκαίρι μας έφερναν δάσκαλο. Ο πρώτος δάσκαλος μου ήταν ο κ. Γεωργαλίδης. Μαζί με μας, τα παιδιά του τσελιγκάτου, έρχονταν στην γκορτσιά και πέντε Τσεκουραίοι. Το χειμώνα πήγαινα στο Δημοτικό Σχολείο της Νέας Καλλικράτειας όπου και το τελείωσα. Στο Πισοδέρι εγώ σχολείο δεν πρόλαβα να πάω. Αλλά και εκεί έπαιρναν δασκάλους. Είχαν δύο πρώτα ξαδέρφια, τον Γομπέρη και τον Γομπερίτση, προπολεμικά». Να και τα πρώτα ωφέλη της εγκατάστασης,σκέφτομαι. Σ’ αυτήν την ηλικία και έχει τελειώσει το δημοτικό.\n«Το 1958 στρατεύθηκα. Πήγα πρώτα στην Πάτρα και μετά στην Βεύη της Φλώρινας. Ήμουν έμπιστος επειδή ήμουν Σαρακατσάνος. Ο Λοχαγός μου είχε πει ότι εσείς οι Σαρακατσαναίοι είστε οι καλύτεροι στρατιώτες και ότι άμα είσαι Σαρακατσάνος είναι σαν να έχεις βαθμό στον στρατό.\nΤο 1960 παντρεύτηκα με την κυρία Όλγα ,το γένος Γιαπαλή, απ΄το Πολύκαστρο. Έγινε ένας παραδοσιακός γάμος. Θυμάμαι δεν ξεκίναγε ο γάμος αν δεν έμπαινα πρώτος στο χορό και δεν τραγούδαγα. Είχαμε αρχίσει όμως να παίρνουμε και όργανα στους γάμους τότε. Εμείς είχαμε τον Μαλλιάρα τον Βάϊο». Αντιλαμβάνομαι τα στοιχεία νόθευσης της παράδοσης που σιγά σιγά υπεισέρχονται στην καθημερινότητα. «Μετά απέκτησα δύο παιδιά και μία θυγατέρα. Τον Αντώνη, τον Γιώργο και την Παναγιώτα».\n«Και πότε σταματήσατε μπαρμπά –Βασίλη την κτηνοτροφία;»\n«Στην αρχή πήραμε χωράφια αλλά είχαμε και τα πρόβατα. Εγώ το 1967 αγόρασα μια κομπίνα και αλώνιζα. Με είχε φάει ο ήλιος και η ζέστη. Μια μέρα έρxεται ένας Έλληνας του εξωτερικού και με ρωτάει. «Πατριώτη ποιανού είναι αυτό το χωράφι; Μπορείς να μου τον φέρεις αύριο εδώ;». «Βέβαια μπορώ, και έφερα τον ιδιοκτήτη την άλλη μέρα. Αγόρασε το χωράφι ο Έλληνας του εξωτερικού και βγάζει και μου δίνει και μένα κάποια χρήματα για την βοήθεια μου. Εγώ ήμουν μέσα στα αλώνια και αυτό έγινε και ξανάγινε πολλές φορές. Σκέφτομαι, αυτή η δουλειά έχει ψωμί! Γιατί να καίγομαι μέσα στο θέρο;\nΑπό το 1972 ξεκίνησα τις μεσιτείες και απ’ το 1978 ξεκίνησα τις αγοραπωλησίες οικοπέδων και τώρα δόξα το Θεό είμαι πολύ καλά». Τον ακούω και κατανοώ πόσο μεγάλο ρόλο παίζει μια συγκυρία στη ζωή και πόσο σημαντικό είναι να αρπάζεις τις ευκαιρίες που θα σου αλλάξουν τη ζωή.\n«Να σε ρωτήσω μπαρμπα-Βασίλη.Οι σχέσεις με τους άλλους κατοίκους, τους μη Σαρακατσάνους, πως ήτανε;»\n«Στο Πισοδέρι είχαμε πολύ καλές σχέσεις με τους Βλάχους. Και τα βοσκοτόπια απ΄ τους Πισοδεριώτες τα νοικιάζαμε. Ακόμα θυμάμαι πολύ μικρός γλέντια που γινόταν με το Νομάρχη Φλώρινας που ανέβαινε στα καλύβια. Τσακτσίρα τον έλεγαν και μας εκτιμούσε πολύ. Μετά, ένας αδερφός του πατέρα μου, ο Κωνσταντίνος, αν και πήρε Σαρακατσάνα, κατέβηκε και εγκαταστάθηκε στη Φλώρινα. Άνοιξε ποτοποιείο και τον έβγαζαν πολλά χρόνια Πρόεδρο του Εμπορικού Συλλόγου» μου λέει με καμάρι για το θείο του, για να μου αποδείξει τις καλές σχέσεις τους με τους ντόπιους.\n«Εδώ στη Νέα Καλλικράτεια μείναμε οι Μπομποταίοι, οι Ζαραλαίοι, οι Μπαλασκαίοι και οι Τσεκουραίοι. Οι πρόσφυγες ήταν καλοί μαζί μας. Μας έδιναν και ψάρια αλλά εμείς τα πετούσαμε. Ποιος από μας ήξερε από ψάρια τότε; Εδώ μπάνιο στη θάλασσα αρχίσαμε να κάνουμε μετά το ’70 κι ας την είχαμε στα πόδια μας. Μετά το ’70 άρχισαν οι Σαρακατσάνοι να παντρεύονται και ντόπιες απ΄ το χωριό και ανακατωθήκαμε!\nΈτσι λοιπόν κλείνει η διήγηση του μπάρμπα-Βασίλη, φθάνοντας σιγά σιγά στο σήμερα. Σε μια κοινωνία πολυπολιτισμική ,που ένας Σαρακατσάνος, ο οποίος δεν είχε ποτέ την δική του ιδιόκτητη γη, τώρα πια να εμπορεύεται τη γη και να βιοπορίζεται από αυτή. Και που το μόνο που μένει στο πέρασμα των χρόνων να θυμίζει νοσταλγικά την νομαδική ζωή είναι οι ταμπέλες που υπάρχουν στο δρόμο για Πισοδέρι και στο δρόμο από Νέα Καλλικράτεια προς Σύλλατα που γράφουν: «ΜΠΟΜΠΟΤΑΙΙΚΑ»\nΑναδημοσίευση από την έντυπη\n"Ηχώ των Σαρακατσαναίων"


Παραπολιτικά | Αλέξης Τσίπρας: Ο μακροβιότερος μνημονιακός πρωθυπουργός\nΑλέξης Τσίπρας: Ο μακροβιότερος μνημονιακός πρωθυπουργός\nSTORIES, 20.12.2017 08:13 |\nΕπέβαλε τις μεγαλύτερες επιβαρύνσεις στους Έλληνες πολίτες.\nΠολλές είναι οι... πρωτιές του Αλέξη Τσίπρα. Η πιο εντυπωσιακή είναι ασφαλώς ότι αποτελεί τον µακροβιότερο πρωθυπουργό των µνηµονιακών ετών, παρά το γεγονός ότι επί δικής του θητείας επιβλήθηκαν οι µεγαλύτερες επιβαρύνσεις στον ελληνικό λαό.\nΠρώτος µνηµονιακός πρωθυπουργός ήταν ο Γιώργος Παπανδρέου, που έχει µείνει στην ιστορία των χρόνων της οικονοµικής κρίσης ως ο «Λεφτά υπάρχουν». Την επιπόλαιη όσο και λαϊκιστική αυτή συµπεριφορά του, βεβαίως, την πλήρωσε ακριβά µε τη µετέπειτα καταβαράθρωση του ΠΑΣΟΚ και τον δικό του καταποντισµό, όταν επιχείρησε την επανεµφάνισή του στην πολιτική σκηνή µε δικό του κόµµα. Αφού επί σχεδόν έναν χρόνο και παρά τη δυσµενή οικονοµική κατάσταση στην οποία είχε αρχίσει να εισέρχεται η χώρα ασκούσε χαλαρή πολιτική, στο τέλος, στις 23 Απριλίου 2010, αναγκάστηκε να ανακοινώσει από το Καστελλόριζο ότι θα προσέφευγε στον µηχανισµό του ∆ιεθνούς Νοµισµατικού Ταµείου. Αργότερα, ανακοίνωσε και τα πρώτα σκληρά µέτρα του πρώτου μνηµονίου, µε σειρά περικοπών.\nΆντεξε µέχρι τον Νοέµβριο του 2011, µένοντας στην πρωθυπουργία για δύο χρόνια. Οι πρώτες επιβαρύνσεις του ελληνικού λαού επί κυβέρνησης Παπανδρέου συνοψίζονται στα εξής:\n-Περικόπηκαν κατά 30% το δώρο Πάσχα, το επίδοµα αδείας και το δώρο Χριστουγέννων. Οι περικοπές αφορούσαν µόνο το ∆ηµόσιο. Οι συντάξεις είχαν εξαιρεθεί.\n-Περικόπηκαν κατά 12% τα επιδόµατα και οι αποζηµιώσεις όλων των υπαλλήλων στο ∆ηµόσιο.\n-Αυξήθηκαν οι συντελεστές ΦΠΑ από 19% σε 21%, από 10% σε 11% και από 4,5% σε 5%.\n-Επιβλήθηκε φόρος πολυτελείας. Η αποκάλυψη πάντως του πλήρους περιεχοµένου της συνέντευξης του Ντοµινίκ Στρος-Καν για τις υπόγειες -κατά την έκφρασή του- συνεννοήσεις που είχε µε τον Γιώργο Παπανδρέου, προκειµένου να περιέλθει η χώρα στα χέρια του ∆ΝΤ, δηµιούργησε µείζον πολιτικό ζήτηµα.\nΕίχε προηγηθεί η γνωστή απόπειρα για δηµοψήφισµα, εξαιτίας της οποίας αποδοκιµάστηκε από τους Ευρωπαίους ηγέτες και η οποία τον οδήγησε σε παραίτηση.\nΤον Γιώργο Παπανδρέου και την κυβέρνησή του διαδέχθηκε η µεταβατική κυβέρνηση του πρώην διοικητή της Τράπεζας της Ελλάδος και υποδιοικητή της Ευρωπαϊκής Κεντρικής Τράπεζας Λουκά Παπαδήµου, τον οποίο ως τραπεζίτη έδειχναν να προτιµούν οι δανειστές της χώρας. Η πρωθυπουργική θητεία Παπαδήµου κράτησε από τις 11 Νοεµβρίου 2011 έως και τη 16η Μαΐου 2012. Η κυβέρνησή του είχε στηριχθεί από το ΠΑΣΟΚ, τη Ν∆ και το ΛΑΟΣ.\nEπί Λουκά Παπαδήµου, τον Μάρτιο του 2012, και µε υπουργό Οικονοµικών τον Ευάγγελο Βενιζέλο, έγινε το πιο µεγάλο «κούρεµα» χρέους στην παγκόσµια ιστορία, καθώς διαγράφηκε µεν ένα χρέος ύψους 106 δισεκατοµµυρίων ευρώ, αλλά συνοδευόταν από συµφωνία µε τους δανειστές που επέβαλε τη λήψη νέων δανείων, ύψους 130 δισ.\nΒεβαίως, αποµειώθηκαν και τα αποθεµατικά των ασφαλιστικών ταµείων, τα οποία κατείχαν ελληνικά οµόλογα, ενώ και εκατοντάδες χιλιάδες φυσικά πρόσωπα υπέστησαν µια άνευ προηγουµένου οικονοµική ζηµία. Αξιοσηµείωτο είναι ότι µε τη διαδικασία αυτή δόθηκε ο χρόνος στις ξένες τράπεζες να απαλλαγούν από τα ελληνικά οµόλογα, ενώ εξαιρέθηκαν από το «κούρεµα» τόσο η ΕΚΤ όσο και οι λοιπές ευρωπαϊκές κεντρικές τράπεζες.\nΣτις 6 Μαΐου 2012 πραγµατοποιήθηκαν βουλευτικές εκλογές, από τις οποίες δεν προέκυψε κυβέρνηση, και στις 16 του ίδιου µήνα διορίστηκε υπηρεσιακός πρωθυπουργός ο Παναγιώτης Πικραµµένος.\nΜετά τις εκλογές που έγιναν τον Ιούνιο του 2012, εντολή σχηµατισµού κυβέρνησης έλαβε ο Αντώνης Σαµαράς, ο οποίος τέθηκε επικεφαλής τρικοµµατικής κυβέρνησης, που στηριζόταν στα κόµµατα της Ν∆, του ΠΑΣΟΚ και της ∆ΗΜΑΡ.\nΣτη συνέχεια, η κυβέρνηση αυτή εξελίχθηκε σε δικοµµατική, µετά την αποχώρηση του Φώτη Κουβέλη από αυτήν. Ο κ. Σαµαράς ουσιαστικά εκλήθη να εφαρµόσει το δεύτερο μνηµόνιο. Πριν αναλάβει την πρωθυπουργία, του πιστώνονταν οι πολύ εύστοχες αναλύσεις για την οικονοµική κατάσταση της χώρας, οι οποίες είχαν κωδικοποιηθεί ως «Ζάππειο» 1, 2 και 3, από τον χώρο όπου τις είχε αναπτύξει. Μεταξύ των µέτρων που πρότεινε ήταν η µείωση των φορολογικών συντελεστών κατά το µοντέλο της Ιρλανδίας, η γενικότερη µεταρρύθµιση του φορολογικού συστήµατος, η εξόφληση των οφειλών του κράτους κ.ά. Ως κυβερνήτης δεν µπόρεσε να υλοποιήσει το περιεχόµενο των «Ζαππείων». Μία από τις βασικές παραλείψεις όσων επιχειρούν να καταλογίσουν στον Αντώνη Σαµαρά και στη Ν∆ στροφή στην υπόθεση των μνηµονίων είναι η εξής: Μετά την είσοδο στα ελληνικά πράγµατα του ∆ΝΤ και των λοιπών «δυνάµεων» και αφού είχαν δοθεί δισεκατοµµύρια -σε δανεικά βεβαίως- για την αποφυγή του χρεοστασίου:\nα) Οι ελληνικές διαπραγµατευτικές δυνατότητες είχαν δραστικά περιοριστεί,\nβ) Είχαµε εµπλακεί σε µια διαδικασία διάσωσης µόνο µε δανεικά και µε αποµείωση του χρέους, µε τον τρόπο που αποφασίστηκε µε το PSI του Λουκά Παπαδήµου. Στα θετικά της διακυβέρνησης Σαµαρά τα χρόνια των μνηµονίων ήταν η µείωση του ελλείµµατος.\nO κ. Σαµαράς είχε παραλάβει από την κυβέρνηση Γιώργου Παπανδρέου µία οικονοµία µε ύφεση 8% και έλλειµµα 9,5%, που αντιστοιχούσε σε 19 δισ. ευρώ. Το 2013, το 2014 και το 2015 αλλά και κατά τις επόµενες χρονιές οι τόκοι που πλήρωνε η Ελλάδα είχαν µειωθεί κατά 10 δισ. περίπου ετησίως. Αλλά και το πρωτογενές έλλειµµα είχε εξαλειφθεί µέχρι το 2014. Επί δύο συνεχείς χρονιές η κυβέρνηση εκείνη είχε πρωτογενή πλεονάσµατα.\nΑυτά αποτελούσαν σηµαντική µείωση σπατάλης κατά επιπλέον 4,5 δισ. τον χρόνο. Σε δυόµισι χρόνια η κυβέρνηση Σαµαρά είχε µειώσει το συνολικό έλλειµµα κατά 18 µε 19 δισ., εκ των οποίων τα 10 δισ. περίπου ήταν µειωµένοι τόκοι. Σε σύγκριση δε µε το τρίτο μνηµόνιο και τα µέτρα που περιλαµβάνει, η κυβέρνηση εκείνη της Ν∆ είχε µειώσει τον ΦΠΑ στην εστίαση, τον φόρο στα ενοίκια, την έκτακτη εισφορά αλληλεγγύης και τις εργοδοτικές εισφορές. Επίσης είχε αποτρέψει την αύξηση της προκαταβολής φόρου εισοδήµατος και την αύξηση του ΦΠΑ σε εκατοντάδες είδη καταναλωτή. Επίσης είχε αποτρέψει την αύξηση του φόρου εισοδήµατος και των ασφαλιστικών εισφορών για τους αγρότες.\nΑΛΕΞΗΣ ΤΣΙΠΡΑΣ Γιώργος Παπανδρέου Αντώνης Σαμαράς Εφημερίδα Παραπολιτικά Μνημόνιο Πρωθυπουργός Λουκάς Παπαδήμος Νίκος Σίμος


Μπουσέ: «Δεν δουλεύω για τον εαυτό μου, έχει δρόμο το Πρωτάθλημα»\nΓια τον τρόπο που ήρθε η νίκη του Άρη απέναντι στον Απόλλωνα Σμύρνης, τη συνέχεια, αλλά και τη δική του συμβολή στις τελευταίες δυο αναμετρήσεις, μίλησε ο γκολκίπερ της ομάδας, Ζακαρί Μπουσέ.\n«Είναι πολύ καλό που κερδίσαμε, διότι θέλαμε να συνεχίσουμε στον δρόμο των νικών από το ξεκίνημα. Το πρώτο ημίχρονο ήταν δικό μας, το δεύτερο του Απόλλωνα για να πω την αλήθεια. Αλλά αυτό που μένει στο τέλος είναι ότι κερδίσαμε εμείς».\nΓια το αν ένιωσε πίεση προς το τέλος του αγώνα:\n«Όχι, καμία πίεση, δουλεύουμε με πίεση καθημερινά στις προπονήσεις. Όχι κακή πίεση, αλλά καλώς εννοούμενη πίεση, και αυτή χρειάζεται να υπάρχει».\nΓια το αν ο Άρης μπορούσε να κερδίσει ευκολότερα:\n«Θα μπορούσαμε να κερδίσουμε πιο εύκολα, όπως είπα το πρώτο ημίχρονο ήταν δικό μας και το δεύτερο του Απόλλωνα. Αυτό που μου αρέσει, όμως, είναι ότι η ομάδα έχι καλό, μαχητικό πνεύμα, παλεύει και μάχεται για κάθε μπάλα. Κερδίσαμε στο τέλος και αυτό είναι για μένα το πιο σημαντικό».\nΓια το γεγονός ότι η ομάδα είναι αήττητη και στην κορυφή της βαθμολογίας:\n«Είναι πολύ καλό για την αυτοπεποίθηση μας το γεγονός ότι είμαστε πρώτοι, μας δίνει σιγουριά. Στην παρούσα φάση, η πρώτη θέση δεν είναι το ζητούμενο, το πρωτάθλημα έχει πολύ δρόμο. Με ενδιαφέρει να συνεχίσουμε τη δουλειά που κάνουμε, έχουμε πολύ καλή ομάδα και από παιχνίδι σε παιχνίδι θα το δείχνουμε αυτό, θα γινόμαστε καλύτεροι».\nΓια το αν είναι ονειρεμένο ξεκίνημα για τον ίδιο, μιας και συνδυάζει δύο εμφανίσεις με ισάριθμες νίκες:\n«Ναι είναι καλό, καλό για την αυτοπεποίθηση μου. Αλλά δεν είμαι μόνος στο γήπεδο, πρόκειται για τη δουλειά όλης της ομάδας. Δύο νίκες χωρίς να δεχτούμε γκολ είναι καλές για μένα, αλλά πιο σημαντικό είναι ότι είναι καλό για την ομάδα, δε δουλεύω για τον εαυτό μου».\nΕκρηξη και ποιότητα τον κρατάνε στην κορυφή\nH ανάρτηση Κολτσίδα για τον πρωτοπόρο Άρη\nΑμυντικό ρεκόρ 46 αγώνων για τον Άρη\nΤο 1-0 του Άρη με τον Γκάμα απέναντι στον Απόλλωνα Σμύρνης


Release Athens Festival (Day 1) @ Πλατεία Νερού, 08/06/22 - RockinAthens.gr\nΜετά από τρία χρόνια διακοπής από τις φεστιβαλικές δραστηριότητες, έφτασε επιτέλους η στιγμή που όλα θα επέστρεφαν σε «φυσιολογικούς» ρυθμούς και θα κατηφορίζαμε και πάλι προς την Πλατεία Νερού για το πρώτο μεγάλο μουσικό φεστιβάλ. Το Release Athens γνωστό για τα πιο δυνατά line up, μας επιφύλαξε για την έναρξη του καλοκαιριού ονόματα-θρύλους, Bauhaus, Jesus and Mary Chain και dEUS, επιλέγοντας τους Strawberry Pills και τους Youth Valley, ως τα local acts της ημέρας. Ομολογουμένως, αυτή την Τετάρτη θα τη θυμόμαστε καλώς ή κακώς, για διάφορους λόγους. Ας τα πιάσουμε όμως από την αρχή.\nΑνταπόκριση: Λευκοθέα Μακρή / Φωτογραφίες: Αναστασία Παπανικολάου\nΦτάνοντας στην Πλατεία από νωρίς, είδαμε πως οι φανατικοί -κυρίως των Bauhaus– οπαδοί είχαν ήδη κάνει ουρές στην είσοδο κάτω από τον ήλιο, ο οποίος και ευτυχώς δεν έκαιγε, δημιουργώντας ιδανικές συνθήκες για τη μέρα. Με μια καθυστέρηση περίπου 30 λεπτών, οι πόρτες ανοίγουν, οι φανς τρέχουν να πιάσουν κάγκελο και οι Youth Valley βρίσκονται ήδη στη σκηνή για να πάρουν την πρώτη κρυάδα. Για το αθηναϊκό shoegaze σχήμα σας τα έχουμε πει πως αποτελούν ήρεμη δύναμη, ήδη από το πρώτο special act τους στο πλευρό των Sugar For The Pill. Στην πρώτη ζωντανή και επίσημη εμφάνιση τους, επιβεβαίωσαν για ακόμη μία φορά την άποψή μας. Πολύ καλός ο ήχος, χωρίς να τους καταπίνει η σκηνή, με όρεξη μας παρουσίασαν τα κομμάτια του πρώτου τους EP, μαζί με νέα singles και παρέσυραν στις όμορφες μελωδίες τους όσους βρέθηκαν από νωρίς στον χώρο.\nNext up, οι Strawberry Pills ξεκινάνε το σετ τους και μεταβαίνουμε στους minimal darkwave ηλεκτρονικούς ρυθμούς. Παρότι χωρίς αμφιβολία, το σκοτάδι τους πάει καλύτερα, δεν απογοήτευσαν και έκαναν τον ήλιο σύμμαχό τους, ξεκινώντας με το κομμάτι ”The Voyer” από το ντεμπούτο τους Murder To A Beat. Μας μαγνήτισαν για ακόμη μία φορά με την επιβλητική τους παρουσία και χάρισαν κομμάτια όπως τα ‘‘Icarus”, ”Enter The Void”, ”Verbal Suicide” στο κοινό το οποίο είχε «ψηθεί» ιδιαίτερα μαζί τους και φαινόταν ότι περνούσε πολύ ωραία. Χωρίς ιδιαίτερα θέματα ήχου, τους απολαύσαμε για περίπου ένα 40λεπτο, με ένα μικρότερης διάρκειας σετ, μάλλον λόγω καθυστέρησης στην έναρξη του φεστιβάλ, χωρίς δυστυχώς να ακούσουμε το άκρως εθιστικό ‘‘Όλα καίνε”, το οποίο και όλοι περιμέναμε. Όπως και να έχει όμως, τα σπάσανε.\nΑκολούθησε ένα απαραίτητο διάλειμμα, προκειμένου να στηθεί ο εξοπλισμός της επόμενης μπάντας που δεν ήταν άλλη από τους dEUS. Γύρω στις 8 παρά, και καθώς ο ήλιος άρχισε να κρύβεται στα σύννεφα και να χάνεται στη θάλασσα, το βέλγικο συγκρότημα εμφανίζεται στη σκηνή του Release και γεμάτο όρεξη φαινόταν πανέτοιμο να μας χαρίσει ένα μοναδικό live. Έσφιζαν από νεύρο και ενέργεια, κάνοντας εξίσου δυναμική έναρξη στο setlist με το “The Architect”. Αφού ο Tom Barman μας χαιρέτισε αρκετές φορές στα ελληνικά, μας ανακοίνωσε επίσης πως πρώτον, έχουν ετοιμάσει τον καινούριο τους δίσκο και πως ο Mauro Pawlowski, ο οποίος ήταν μαζί τους επί σκηνής, αν και είχε αποχωρήσει το 2017, θα επιστρέψει ως μόνιμο μέλος πάλι του συγκροτήματος. Η εμφάνιση τους περιλάμβανε κάποια από τα πιο γνωστά και αγαπημένα κομμάτια, όπως τα ”Fell Off the Floor, Man”, ”Instant Street”, ”Quatre mains”, ενώ έκλεισαν με ένα ”Bad Timing” και ένα ”Suds & Soda”, που δύσκολα σε άφηνε ασυγκίνητο. Μας αποχαιρέτησαν με την ίδια ακριβώς ενέργεια της αρχής και μας άφησαν υπόσχεση πως θα τα ξαναπούμε το 2023.\nΤα φώτα της σκηνής ήρθε η ώρα να ανάψουν για να υποδεχτούν τους Σκωτσέζους Jesus and Mary Chain, οι οποίοι εμφανίζονται μέσα από μπλε, κόκκινους και κίτρινους φωτισμούς, παίζοντας στις σκιές δηλαδή οι περισσότεροι. 2022 και τα αδέρφια Reid βρίσκονται και πάλι επί σκηνής, με ένα τιμιότατο setlist που περιλάμβανε τραγούδια από ολόκληρη τη δισκογραφία τους. ”Amputation”, ”Head On”, ”I love rock ‘n’ roll” και ”April Skies” και έχουν μπει δυναμικά, με το κοινό να χορεύει και να χειροκροτά ενθουσιασμένο. Παρόλα αυτά, φαίνεται πως υπήρχαν κάποια θέματα ήχου, με τον Jim να σχολιάζει κάποια στιγμή στο μικρόφωνο, αλλά και πολλοί ήταν αυτοί που μίλησαν για χαμηλές εντάσεις στις κιθάρες. Παρόλα αυτά, εγώ προσωπικά πέρασα πολύ όμορφα και ένιωσα τυχερή που τους έβλεπα ζωντανά για πρώτη φορά, όπως και τα υπόλοιπα μεγάλα ονόματα της ημέρας. ”Darklands” και ”Just like honey’‘ λίγο πριν το τέλος ρίχνοντας το tempo, με το ”Reverence” να κλείνει με έναν εντυπωσιακό τόνο το set τους και να αποτελεί από τις αγαπημένες μου στιγμές. Χωρίς να με αφήνουν άφωνη και να μου παίρνουν το μυαλό, κύλησε ευχάριστα η ώρα.\nΚαι φτάνουμε στο «ακανθώδες» σημείο της ημέρας. Λίγο μετά τις 11, οι απόλυτοι headliners της βραδιάς Bauhaus βγαίνουν στη σκηνή με τη συνοδεία πολλών επιφωνημάτων και χειροκροτημάτων από το κοινό που περίμενε πώς και πώς. Το συγκρότημα ξεκινά, ακούμε και το ”Double Dare” και ο κόσμος ενθουσιάζεται, αλλά μετά από λίγα λεπτά ξεκινάνε τα προβλήματα. Για το υπόλοιπο της εμφάνισής τους, περισσότερο θα ακούμε τον Peter Murphy να κάνει παράπονα ότι κοβόταν ο ήχος του μικροφώνου και δεν μπορούσε να ακούσει στα ακουστικά του παρά να τραγουδά. Το “God In An Alcove” ερμηνεύτηκε με προβλήματα, στη συνέχεια ο Peter αρνήθηκε να ξεκινήσει το “Spy In The Cab” και λέει στον Daniel Ash να περάσουν κατευθείαν στο “Parties“. Αγκαλιά με τη κονσόλα προσπαθεί να φτιάξει την κατάσταση και τελικά μετά από το ”Kick in the Eye” που αναπτέρωσε κάπως τη διάθεση του κοινού, πέρασε στο ”Bela Lugosi’s Dead” με το οποίο και μας είπε την πρώτη καληνύχτα – κλείνοντας στη σκηνή οριακά 50 λεπτά.\nΚαι ενώ πιστεύουμε πως κάτι θα διορθώθηκε εν τέλει και το live θα συνεχιζόταν κανονικά, επιστρέφουν για ένα άκρως περίεργο encore και τα προβλήματα να παραμένουν. Ο Murphy φανερά εκνευρισμένος φαίνεται πως δεν μπορεί να συνεχίσει καθόλου να τραγουδά και κατά τη διάρκεια του “Ziggy Stardust” γυρίζει προς τον ηχολήπτη του ξεστομίζει ένα ”This is your fault!”, αφήνει μικρόφωνο και εγκαταλείπει σκηνή. Και εδώ έρχεται ο Daniel Ash με την υπόλοιπη μπάντα, να προσπαθεί να σώσει την κατάσταση, συνεχίζοντας να τραγουδά το κομμάτι μέχρι να ολοκληρωθεί. Ευχαρίστησε το κοινό για την ενέργειά του όσο έπαιζαν και μας αποχαιρέτησαν.\nΚανείς δεν περίμενε η βραδιά να εξελιχθεί με αυτόν τον απογοητευτικό τρόπο. Παρόλα αυτά, πολλά μπορούν να συμβούν και να πάνε στραβά σε ανάλογες live εμφανίσεις. Ας ελπίσουμε στις υπόλοιπες μέρες να κυλήσουν όλα καλύτερα και να μείνουν όλοι ευχαριστημένοι.\nTags bauhaus live report release athens festival Strawberry Pills The Jesus And Mary Chain youth valley Πλατεία Νερού


Στεάουα - Σπάρτα Πράγας προγνωστικά | stoiximabet 03-08-2016\nHome » ΠΟΔΟΣΦΑΙΡΟ » ΕΥΡΩΠΗ » UEFA Champions League » Στεάουα – Σπάρτα Πράγας\nΑπό τον 3ο προκριματικό Γύρο του Champions League και το Στεάουα – Σπάρτα Πράγας το επόμενο Προγνωστικό στο Στοίχημα.\nΣε ένα ισορροπημένο παιχνίδι με πολλές φάσεις και από τις δύο ομάδες, η Στεάουα κατάφερε να ισοφαρίσει το εις βάρος της 1-0 σε 1-1 στο 75′ και να πάρει αυτή το προβάδισμα πρόκρισης. Προσπάθησε να πετύχει το γκολ από το ξεκίνημα χωρίς να κλειστεί πίσω, καθώς ως έμπειρη ομάδα γνώριζε πως το εκτός έδρας γκολ σημαίνει πολλά σε τέτοια παιχνίδια. Μετά την κατάκτηση του Σούπερ Καπ, η Στεάουα ξεκίνησε με το δεξί τις υποχρεώσεις της στο πρωτάθλημα την Κυριακή κερδίζοντας εύκολα με 1-3 την Βιτορούλ, παίρνοντας και την ανάλογη ψυχολογία. Τραυματίας παραμένει ο αμυντικός Filip Lucian που δεν αγωνίστηκε στο πρώτο παιχνίδι.\nΗ Σπάρτα Πράγας δημιούργησε πολλές φάσεις για γκολ, κατάφερε να προηγηθεί με 1-0 στο πρώτο ημίχρονο, όμως δεν κατάφερε να πετύχει κάποιο άλλο τέρμα και δέχτηκε την ισοφάριση στο δεύτερο μέρος. Ταξιδεύει στην Ρουμανία με σκοπό να σκοράρει τουλάχιστον μία φορά για να έχει την κάλυψη ακόμα και σε παράταση, αλλά ο τρόπος παιχνιδιού της προδιαθέτει και για περισσότερα γκολ, είτε υπέρ, είτε κατά. Για το πρωτάθλημα της Τσεχίας ξεκίνησε και αυτή με το δεξί, αφού επικράτησε με 3-2 της Σλοβάτσκο, σε ένα παιχνίδι που είχε προηγηθεί ήδη από νωρίς με 2-0. Για το σημερινό παιχνίδι το οπλοστάσιο είναι γεμάτο χωρίς σημαντικές απουσίες.\nΔύσκολο παιχνίδι για προβλέψεις σημείου, ωστόσο με την εικόνα του πρώτου αγώνα, τον τρόπο παιχνιδιού και των δύο ομάδων, αλλά και τα παιχνίδια τους στις πρεμιέρες των πρωταθλημάτων τους, το Over 2,5 στο 2,10 της Betrebels αξίζει χωρίς δεύτερη σκέψη…\nΣτεάουα – Σπάρτα Πράγας Προγνωστικά στοιχήματος | stoiximabet.com\nCantona Champions League Δωρεάν Προγνωστικά Στοιχήματος ΠΡΟΤΑΣΕΙΣ ΣΤΟΙΧΗΜΑ\t2016-08-02\nπροηγούμενο Αρθρο ΑΠΟΕΛ – Ρόζενμποργκ\nεπόμενος Άντερλεχτ – Ροστόφ


Αννούσα Μελά: «Η επιτυχία είναι δικαίωση της διαδρομής και restart για μια νέα» | LiFO\n2.8.2019 | 12:30\nΔημοσιογράφος μόδας, μπλόγκερ, επιχειρηματίας, influencer πρώτης γραμμής και μαμά, είναι κάποιες από τις ιδιότητες της Αννούσας Μελά. Όχι, δεν θέλει να περιοριστεί σε κάτι απ' όλα αυτά. «Πάλεψα πολύ καιρό για να μη χρειάζεται να έχω μόνο μία ιδιότητα. Δεν είμαι ένα πράγμα και δεν μου αρέσει να μπαίνω σε κουτάκια» λέει και το εννοεί. Άλλωστε, δηλώνει υπερήφανη εκπρόσωπος της mix & match φιλοσοφίας, ενός μότο που μαζί με αυτό του chic with a twist, επαναλαμβάνονται συχνά μέσα απ' τα video της ή κάποια επίσκεψη στον φυσικό της χώρο, το Anamesa concept store.\nΗ Αννούσα Μελά πέτυχε τον σκοπό της, να δημιουργήσει μια ανθρωποκεντρική εμπειρία shopping και ταυτόχρονα μια κοινότητα που θυμίζει εκείνες τις γειτονιές των ευρωπαϊκών πόλεων όπου συντελούνται ζυμώσεις και γεννιούνται νέα, γενναία πράγματα. Το Anamesa είναι ένας fuzed χώρος, η φυσική προέκταση της προσωπικής διαδρομής της, που ξεκίνησε από σπουδές στην Αθήνα και το Λονδίνο (Θεατρολογία στη Φιλοσοφική Αθηνών, Media and Art στην Αγγλία) και με γέφυρα τον ρόλο του στυλ –«μια σιωπηλή γλώσσα που ενώνει τους πάντες», όπως σχολιάζει– την οδήγησε στη μόδα: στα περιοδικά, στο προσωπικό της μπλογκ (Mystyleforecast) και, τελικά, στη δημιουργία του δικού της concept store.\nΌταν θέλεις, κάνεις. Δεν το συνειδητοποιείς πάντα. Βρίσκεις τον ρυθμό σου και όλα όσα χρειάζεται να γίνουν συντονισμένα με αυτόν.\nΌταν θέλεις, κάνεις. Δεν το συνειδητοποιείς πάντα. Βρίσκεις τον ρυθμό σου και όλα όσα χρειάζεται να γίνουν συντονισμένα με αυτόν. Αν με ρωτάς tips, θα σου πω πως παλεύω με την αναβλητικότητα οπότε μοιραία όταν ο χρόνος σου είναι ΤΩΡΑ, γίνεσαι πιο παραγωγικός, είμαι έτοιμη για «θυσιούλες» –λιγότερος ύπνος– και custom διαμόρφωση του 24ώρου και πολλή αγάπη για όσα είναι να κάνεις. Και κάπως έτσι ξεκινάει η σχέση μου με το FuzeTea... Μπορεί να ακουστεί ελαφρώς κλισέ, αλλά όταν δεν αγαπάς αυτό που κάνεις, το σώμα και το μυαλό σου δεν έχουν motivation να το υποστηρίξουν. Το fuzion θέλει ψυχή!\nΔεν το είχα σκεφτεί έτσι μέχρι σήμερα. Πάντα αντιλαμβανόμουν την κάθε μέρα ως μια εν δυνάμει συναρπαστική ιστορία. Το συναρπαστικός «γεμίζει» με εναλλαγές, αντιθέσεις, διαφορετικές ματιές, ποικίλα συναισθήματα, χρώματα, εικόνες. Ακριβώς όπως στο στυλ, αλλά και στους διαφορετικούς ρόλους που καλούμε να αναλάβω, μαμά, επιχειρηματίας, δημοσιογράφος μόδας κ.ο.κ. Ο χρόνος μου γίνεται fuzed καθημερινά... Οπότε, ναι, μάλλον είμαι fuzer!\nΠολύ. Η επιτυχία είναι δικαίωση της διαδρομής και restart για μια νέα.\nΝαι, το έχω σκεφτεί. Αλλά δεν θέλω. Δεν το νιώθω. Δεν με εκφράζει. Η ευτυχία που προκύπτει από τον συνδυασμό υπερνικά τα ζόρικα σημεία του όταν ο χρόνος και οι υποχρεώσεις πιέζουν. Γενικά... Refuze to Choose!\nΧμ. Θα ήθελα σίγουρα να ολοκληρώσω ένα μεταπτυχιακό στην ψυχολογία και να δημιουργήσω ένα fashion app, το οποίο ήδη υπάρχει στο μυαλό μου.


Θέλει ΠΑΟΚ ο Ίνγκασον, απομένει η συμφωνία στο οικονομικό '); });\nΣΑΒΒΑΣ ΤΖΙΟΜΠΑΝΟΓΛΟΥ 28.01.2022 | 20:54\nΗ πλευρά του Σβέριρ Ίνγκασον δέχθηκε κρούση από ισπανική ομάδα, ωστόσο ο παίκτης θέλει να συνεχίσει την καριέρα του στον ΠΑΟΚ και αυτό έχει πει στις συζητήσεις με του Ζοζέ Μπότο για την ανανέωση του συμβολαίου του.\nΤο συμβόλαιο του Σβέριρ Ίνγκι Ίνγκασον εκπνέει στο τέλος της φετινής αγωνιστικής περιόδου, ωστόσο η κοινή επιθυμία του ΠΑΟΚ και του ποδοσφαιριστή θα πρέπει να θεωρείται δεδομένη και επιβεβαιώθηκε στη συνάντηση που είχε ο Ισλανδός με τον Ζοζέ Μπότο.\nΕίναι επίσης δεδομένο ότι υπάρχουν αρκετές ομάδες που ενδιαφέρονται για τον κεντρικό αμυντικό του Δικέφαλου. Ο Ίνγκασον απασχόλησε την Τράμπζονσπορ -που τον παρακολουθεί εδώ και καιρό- και όχι μόνο. Πρόσφατα, η πλευρά του παίκτη δέχθηκε μια κρούση από ισπανική ομάδα της La Liga, που όπως όλα δείχνουν δεν στάθηκε ικανή να αλλάξει τα δεδομένα στο θέμα της ανανέωσης του συμβολαίου του.\nΑυτό που απομένει είναι να προκύψει συμφωνία και στο οικονομικό για ανανεωθεί η συνεργασία του Ισλανδού με τον ΠΑΟΚ.\nΣοάρες: "Μείναμε για μία ολόκληρη μέρα στο αεροδρόμιο χωρίς φαγητό και μέρος να κοιμηθούμε"


Ώρα playoff για Μπακς και Γιάννη\n/ 21 Ιανουαρίου 2021\n07:57 | 18/08/2020\nΣτις 20:30 το βράδυ της Τρίτης οι Bucks καλούνται να αποδείξουν πως δεν είναι άδικα το αδιαφιλονίκητο φαβορί για να προσπεράσουν εύκολα την ομάδα από την Florida.\nΞεκινούν οι αγώνες των playoffs για την ομάδα του Milwaukee με το πρώτο εμπόδιο για την κατάκτηση του τίτλου να είναι οι Orlando Magic. Στις 20:30 το βράδυ της Τρίτης οι Bucks καλούνται να αποδείξουν πως δεν είναι άδικα το αδιαφιλονίκητο φαβορί για να προσπεράσουν εύκολα την ομάδα από την Florida.\nΜε ρεκόρ 56 νίκες και 17 ήττες για τα Ελάφια, κόντρα στην ομάδα που προκρίθηκε στα playoffs ως όγδοη στην Ανατολή, με ρεκόρ 33 νίκες και 40 ήττες, είναι εφικτό και ρεαλιστικό για την ομάδα του Γιάννη το sweep με 4-0. Βέβαια και οι δύο δεν τα πήγαν τόσο καλά στα τελευταία παιχνίδια της regular season, στην φούσκα του Orlando. Είχαν αμφότερες 3 νίκες και 5 ήττες και δεν κατάφεραν να φτάσουν στο επιθυμητό επίπεδο, η καθεμία ομάδα για τους δικούς της λόγους.\nΑναφορικά με τους Bucks ο coach Bud επικεντρώθηκε στην υγεία των παικτών του, για να είναι όλοι πάνοπλοι και διαθέσιμοι στα δύσκολα παιχνίδια που έρχονται. Ξεκούρασε παίκτες, δοκίμασε σχήματα και πειραματίστηκε αρκετά. Εξασφάλισαν την πρώτη θέση της Περιφέρειας χωρίς ιδιαίτερες δυσκολίες, ωστόσο η εικόνα τους προκάλεσε προβληματισμό, με εμφανείς αδυναμίες και ανισορροπίες. Το συγκεκριμένο γεγονός ενδέχεται να συνιστά προειδοποίηση για υπαρκτά προβλήματα ή απλά να οφείλεται στην έλλειψη κινήτρου, μιας και η πρώτη θέση είχε ήδη κριθεί μαθηματικά από νωρίς.\nΕνδεικτικά οι Bucks ήταν 11οι στην επίθεση και 11οι στην άμυνα ανάμεσα στις 22 ομάδες, που συμμετείχαν στην επανέναρξη του NBA. Ο Greek Freak ξεχώρισε και πάλι με τις εμφανίσεις του, έχοντας 27,8 πόντους μέσο όρο και 12,2 ριμπάουντ σε 6 αγώνες (δεν αγωνίστηκε έναντι των Raptors και Grizzlies), κερδίζοντας μια θέση στην δεύτερη καλύτερη πεντάδα της φούσκαςμαζί με τους Leonard, Levert, Porter Jr. και Porzingis. Άλλωστε συγκεντρώνει τις περισσότερες πιθανότητες να είναι για δεύτερη συνεχόμενη χρονιά ο MVP αλλά και ο καλύτερος αμυντικός του πρωταθλήματος (αν πάρει και τα δύο ατομικά βραβεία, θα είναι ο τρίτος μόλις παίκτης στην ιστορία που το πετυχαίνει). Οι Lopez και Middleton μπορούν να προσφέρουν επιθετικάλύσεις σε περίπτωση που ο Γιάννης βρει μπροστά του τον γνωστό αμυντικό τοίχο. Ο Brook μάλιστα στην άμυνα είναι εντυπωσιακός, όντας ένας από τους καλύτερους rim protectors της λίγκας. Η αρχική πεντάδα θα είναι οι Bledsoe, Matthews, Middleton, Giannis και Brook Lopez. Το συγκεκριμένο σχήμα το είδαμε για μόλις 16 λεπτά από τις 7 Μαρτίου και έπειτα, ήρθε όμως η στιγμή να μας πείσει εκ νέου για την κυριαρχία του στο παρκέ.\nΓια το Orlando από την άλλη πλευρά το σοβαρότερο πρόβλημα που αντιμετωπίζει είναι οι τραυματισμοί. Πιο αναλυτικά οι Aminu (τραυματισμός στον γόνατο), Bamba (εκτός για λόγους καραντίνας) και Isaac (ρήξη χιαστού) δεν θα αγωνιστούν στη σειρά με τους Bucks. Ελαφρύτερα προβλήματα υγείας έχουν οι Gordon, MCW και Fournier με ορατό το κίνδυνο να χάσουν κάποια από τα παιχνίδια της σειράς. Ο τραυματισμός του Isaac σκόρπισε απογοήτευση στο εσωτερικό των Magic, μιας και η αγωνιστική συνεισφορά του, ειδικά στον αμυντικό τομέα, δεν μπορεί να αναπληρωθεί ιδανικά από άλλον παίκτη του roster. Θα αναλάμβανε τον Γιάννη, αφού έχει το κορμί και τα προσόντα να τον περιορίσει σε κάποιο βαθμό. Τώρα πρέπει να αναδειχθούν παίκτες-γρίφοι, όπως ο Fultz. Έδειξε ιδιαίτερα αποτελεσματικός κοντά στο καλάθι, εκπλήσσοντάς μας με την φανέλα του Orlando καθώς παρουσίασε σημάδια βελτίωσης σε σχέση με τον καιρό που ήταν παίκτης των Sixers (τον επέλεξαν στον νούμερο 1 του Draft το 2017). Αμυντικά οι Magic είναι υπολογίσιμη δύναμη, αφού περιορίζουν σε ικανοποιητικό βαθμό τον αντίπαλο σε πόντους σε δεύτερη ευκαιρία, μετά από λάθος, στον αιφνιδιασμό και κάτω από το καλάθι. Επιθετικά θα βασιστούν στους Vucevic (19,6 πόντους μέσο όρο), Fournier (18,5 πόντους μέσο όρο) και Gordon (14,4 πόντους μέσο όρο).\nΤο αρχικό τους σχήμα θα είναι οι Fournier, Gordon, Vucevic, Fultz και Ennis με τους Ross, Augustin, Iwundu, Birch και Clark να έρχονται από τον πάγκο.\nΩστόσο η εμπειρία και οι ικανότητες του πάγκου των Bucks υπερτερούν έναντι αυτού των Magic, επειδή τα ονόματα που τον αποτελούν είναι οι Hill, DiVincenzo, Connaughton, Williams, Ilyasova, Robin Lopez και Korver.\nΤι είχε γίνει λοιπόν στους αγώνες μεταξύ των Bucks και των Magic στη διάρκεια της κανονικής περιόδου; Η ομάδα του Wisconsin είχε κερδίσει και τα 4 ματς με μέσο όρο διαφοράς περίπου 17 πόντους ανά παιχνίδι. Εντούτοις από τότε που το NBA εκκίνησε ξανά, οι μέτριες εμφανίσεις των Bucks έθεσαν περισσότερα ερωτήματα και ανησυχίες παρά λύσεις και αισιοδοξία για την κατάκτηση του τίτλου. Προτού όμως δώσουν τις μεγάλες απαντήσεις, επιβάλλεται να συγκεντρωθούν στο πρώτο βήμα για την επίτευξη του στόχου τους και να επικρατήσουν εμφατικά των Orlando Magic.\nΟι αγώνες θα διεξαχθούν στο HP Field House του Ορλάντο, στις 18/08 (20:30), στις 21/08 (1:00), στις 22/08 (20:00) και στις 24/08 (20:30). Αν χρειαστούν και άλλα παιχνίδια για την ανάδειξη του νικητή της σειράς, αυτά θα γίνουν στις 26, 28 και 30 Αυγούστου, με την ώρα των αναμετρήσεων να καθορίζεται τότε.


ΕΠΙΚΟΙΝΩΝΙΑ: Mαρία Κανελλοπούλου: Όταν ανοίγει η αυλαία δεν ξέρεις αν είναι προς τα έξω ή προς τα μέσα\nMαρία Κανελλοπούλου: Όταν ανοίγει η αυλαία δεν ξέρεις αν είναι προς τα έξω ή προς τα μέσα\nΗ έννοια της προδοσίας υποκρύπτει κάτι εγωιστικό. Ασφαλώς πολλά από τα πράγματα που ονειρεύτηκα στην πορεία διαψεύστηκαν, γιατί, πώς να το κάνουμε, η αριστερά δεν είναι μόνο ιδέες και επιλογές, είναι και άνθρωποι.\nΣυνέντευξη στην ΠΟΛΥ ΚΡΗΜΝΙΩΤΗ AYΓΗ\nΌταν ήταν μικρή, ήθελε να γίνει βιβλιοπώλις. Έγινε ηθοποιός. "Ίσως για να ταξιδέψω, μέσα μου. Γιατί όταν ανοίγει η αυλαία, πραγματικά δεν ξέρεις αν είναι προς τα έξω ή προς τα μέσα". Χαμηλόφωνη η ομιλία της, χαμηλών τόνων η παρουσία της. Ίσως γιατί απευθύνεται πρωτίστως προς τα έσω. Μάλλον επειδή επιμένει να απομακρύνεται από το Εγώ ακολουθώντας "ένα μεγάλο, ονειροπόλο Εμείς". Η Μαρία Κανελλοπούλου λέει τα πράγματα με το όνομά τους. Και τα καλά και τα άσχημα. Όπου χρειάζεται, και με ονοματεπώνυμο. Η δική της διαδρομή ξεκίνησε από τα Καλάβρυτα. Με τη μυρωδιά του χαρτιού στο βιβλιοπωλείο του θειού της να γλυκαίνει τον ύπνο της. Με τον μεγάλο σταυρό στον απέναντι λόφο του σπιτιού της να θυμίζει την "ναζιστικής έμπνευσης" τραγωδία, και το γιατί της κυρα-Ανθής, αυτό το σπαρακτικό γιατί... "Δεν μπορούσα παρά να γίνω αριστερή" λέει. Η χαμηλόφωνη αφήγησή της δεν μπορεί να αποσιωπήσει τις αγωνίες και τους αγώνες της. Στην "Ανοιχτή πόλη", στη γειτονιά της, τον Άγιο Παντελεήμονα, στη σχολή που διδάσκει υποκριτική, στη σκηνή του θεάτρου, στα πλατώ της τηλεόρασης. Δεν μπαίνει στο δίλημμα "Να ζει κανείς ή να μη ζει" κι ας αντιπαρατίθεται μαζί του κάθε βράδυ από τη σκηνή του θεάτρου Κάτια Δανδουλάκη. Γιατί απλώς η καθημερινότητά της περιστρέφεται γύρω από τη φράση “γλυκιά που είναι η ζωή, όσο πικρή κι αν είναι”. Δεν ξεχνά ότι η γενιά της είχε ένα όνειρο... "να αλλάξει τον κόσμο μέσα από την τέχνη" και δεν απογοητεύεται που η πραγματοποίησή του δεν ήρθε. Η Μαρία Κανελλοπούλου κοιτάει μπροστά. "Απλώνω το χέρι μου στους νέους και επιθυμώ να με πάρουν μαζί τους στον καινούργιο κόσμο που αυτοί θα φτιάξουν" λέει. Και ελπίζει "αυτός ο καινούργιος κόσμος να περιέχει υλικά και των δικών μου ονείρων".\n* Καλή χρονιά, κυρία Κανελλοπούλου! Δίσεκτη λένε ότι είναι...\nΚατασκευές! Δεν πιστεύω σ' όλα αυτά. Το δίσεκτο, το καλό, το κακό είναι μέσα μας. Εγώ, επειδή ανήκω στη γενιά που ονειρεύτηκε να αλλάξει τον κόσμο, σας λέω ότι εξακολουθώ να ονειρεύομαι ακόμα κι αυτόν τον δίσεκτο χρόνο.\n* Τι ονειρεύεστε;\nΟνειρεύομαι και εύχομαι αυτό που και σαν ευχή διατύπωσα τις προάλλες στην εφημερίδα σας: όλοι μας να κάνουμε ένα μικρό βήμα πέρα από το Εγώ μας και να αφήσουμε να μας παρασύρει ένα μεγάλο, ονειροπόλο, μαχητικό, αποτελεσματικό Εμείς.\n* Θέλει αρετή και τόλμη η ελευθερία. Τη διαθέτουμε;\nΟφείλουμε να προσπαθήσουμε γι' αυτό. Δεν είναι καθόλου εύκολο, καθώς οι συνθήκες μας αναγκάζουν, θαρρείς, να κλεινόμαστε στους μικρούς μας εαυτούς και να προσπαθούμε για μια προσωπική επιβίωση. Αλλά τι νόημα έχει η προσωπική επιβίωση όταν δίπλα σου οι άνθρωποι σκαλίζουν τα σκουπίδια για να φάνε, κοιμούνται στα σκαλοπάτια της πολυκατοικίας σου με θερμοκρασίες κάτω από το μηδέν, πολλά από τα παιδιά των παιδικών σταθμών τρώνε μόνο ένα πιάτο φαΐ την ημέρα, αυτό που δίνεται στους παιδικούς σταθμούς; Τι νόημα έχει η προσωπική επιβίωση όταν δυστυχείς μετανάστες και πρόσφυγες εγκαταλείπονται, όταν τιμωρούνται για το χρώμα και τη θρησκεία τους, για τη φτώχεια τους τελικά; Τι νόημα έχει όταν τα παιδιά μας, που “επενδύσαμε” στη μόρφωσή τους, με τα σχολεία, τα πανεπιστήμια και τα μεταπτυχιακά, αναγκάζονται να πάρουν τον δρόμο της ξενιτιάς γιατί η πατρίδα δεν έχει τίποτα να τους δώσει; Άρα τι μένει; Μόνον το Όλοι Μαζί.\n* Έπρεπε να έρθει αυτό το κακό, να μας το θυμίσει; Ο άνθρωπος δεν μπορεί να τα θυμάται τα αυτονόητα;\nΟ άνθρωπος, ενώ ζει στην καλύτερη περίπτωση γύρω στα 70 με 75 χρόνια, συμπεριφέρεται σαν αιώνιος. Νομίζει πως έχει όλο τον χρόνο μπροστά του να αναθεωρήσει, να επαναδιαπραγματευτεί, να κοιτάξει δίπλα και μακριά του. Από πολύ μικρή αισθανόμουν transite σ' αυτή τη ζωή κι αυτό με έκανε να επιθυμώ μια χρήση χρόνου προς όφελος των πολλών, των περισσότερων. Αυτό μου δίδαξαν οι φτωχοί γονείς μου, οι οποίοι, ειρήσθω εν παρόδω, πέθαναν πολύ νέοι και οι δύο.\n* Εκεί, στα Καλάβρυτα. Εκεί δεν ξεκίνησε ο χρόνος για σας;\nΓεννήθηκα στο μαιευτήριο της Έλενας με κάπως ανορθόδοξο τρόπο, καθώς, αντί για το κεφάλι, βγήκε πρώτα το αριστερό μου χέρι. Σύμπτωση; Οι γιατροί, προκειμένου να αποφύγουν τα χειρότερα για μένα και τη μητέρα μου, προτίμησαν να σπάσουν το χέρι μου σε μικρά κομματάκια, κι έτσι η είσοδός μου στη ζωή έγινε μ' ένα τεράστιο θρήνο. Ο στίχος του Διονύση Σαββόπουλου “με μια κρυφή εκ γενετής αιμορραγία” νομίζω πως έχει γραφτεί για μένα. Ματαιοδοξία, βέβαια. Τέσσερις μέρες μετά, γύρισα στα Καλάβρυτα, όπου έμεινα μέχρι τα πρώτα εφηβικά μου χρόνια. Όμορφα και άσχημα. Όμορφα γιατί πρόκειται για ένα υπέροχο μέρος, όπου βγαίνοντας από την πόρτα του σπιτιού σου έλεγες σ' όλους καλημέρα κι όλοι σου απαντούσαν. Όμορφα γιατί είχα καλούς γονείς, που φρόντιζαν με τις λιγοστές τους οικονομικές δυνατότητες να μη μας λείπει τίποτα σε μένα και την αδελφή μου. Όμορφα γιατί στο βιβλιοπωλείο του θείου μου πέρασα απίστευτα μαγικές ώρες σ' ένα σκαμνάκι, ξεφυλλίζοντας βιβλία, που είναι η μεγάλη μου αγάπη. Ακόμα και τώρα, πολλά βράδια, καθώς με παίρνει ο ύπνος με ένα βιβλίο στο χέρι, η μυρωδιά του χαρτιού ομορφαίνει τα όνειρά μου και ξέρω πως αν δεν ήμουν ηθοποιός, θα μπορούσα να πουλάω βιβλία. Άσχημα γιατί κάθε μέρα αντίκριζα στον απέναντι λόφο τον σταυρό που υπενθύμιζε ότι στο χωριό μου είχε διαπραχθεί ένα φοβερό έγκλημα, ναζιστικής έμπνευσης, καθώς το 1943 όλος ο ανδρικός πληθυσμός του χωριού είχε δολοφονηθεί από τους Γερμανούς αφήνοντας εκατοντάδες γυναίκες ορφανές και χήρες. Αυτές οι γυναίκες, κάθε που έπεφτε το φως του ήλιου, ξεκινούσαν μαυροφορεμένες κι έτσι ένα μαύρο φίδι ξετυλιγόταν μπροστά στα παιδικά μου μάτια κι ακολουθούσε την πορεία τους προς το νεκροταφείο. Μάνες που είχαν θάψει παιδιά, κόρες που είχαν θάψει πατεράδες κι αδέρφια, γυναίκες που είχαν θάψει συζύγους κι αδέρφια και συγγενείς, μια γυναίκα μπορούσε να μετράει από έναν έως έντεκα νεκρούς. Και τέλος πολύ άσχημα, αφού γύρω στα δέκα-έντεκα, έχασα τη μητέρα μου κι έτσι έγινα κι εγώ μέρος αυτής της παρέλασης...\n* Μου 'χατε πει γι' αυτή τη γυναίκα με το παιδί της, στο ολοκαύτωμα... Αλλά δεν έχω τρόπο να σας το ρωτήσω.\nΑ ναι! Η κυρα-Ανθή. Παντρεύτηκε, έκανε δώδεκα απόπειρες να αποκτήσει παιδί, τα έχανε τα παιδιά στη διάρκεια της εγκυμοσύνης και τελικά κατάφερε να κρατήσει το 13ο. Το γέννησε, το έφτασε 14 χρονών και το σκότωσαν οι Γερμανοί μαζί με τον πατέρα του. Κάθε βράδυ, καθώς αναζητούσε λίγη παρέα κοντά στους γονείς μου, την άκουγα - κάθε βράδυ- να θρηνεί και να αναρωτιέται “ήταν τόσο όμορφο... σαν κορίτσι, θα μπορούσα να το γλιτώσω...γιατί... γιατί δεν το 'ντυσα κορίτσι... γιατί;”.\n* Δεν υπήρχε περίπτωση λοιπόν να μην είστε αριστερή.\nΌχι, δεν υπήρχε. Έτσι κι αλλιώς οι οικογενειακές επιλογές, η ταξική προέλευση, καθώς επίσης ένα αίσθημα δικαίου που ερχόταν από πολύ βαθιά μου δεν μου άφηναν και πολλά περιθώρια επιλογών. Η αριστερά όπως τη φανταζόμουνα ήταν ο ιδανικός τόπος για μένα.\n* Σας πρόδωσε ποτέ αυτή η αριστερά;\nΗ έννοια της προδοσίας υποκρύπτει κάτι εγωιστικό. Ασφαλώς πολλά από τα πράγματα που ονειρεύτηκα στην πορεία διαψεύστηκαν, γιατί, πώς να το κάνουμε, η αριστερά δεν είναι μόνο ιδέες και επιλογές, είναι και άνθρωποι. Έτσι πάντα υπάρχουν άνθρωποι που έχουν ικανότητα να με εμπνέουν και να με κάνουν να πιστεύω πως τίποτα δεν χάθηκε κι άλλοι άνθρωποι που άλλαξαν στην πορεία. Αισθάνομαι ότι είμαι μέρος της αριστεράς και δεν μπορώ να της κουνάω δάχτυλο, καταλογίζοντάς της λάθη και παραλείψεις. Όσο είμαστε στον δρόμο και προσπαθούμε, θα κάνουμε και λάθη, βρε αδερφέ. Εδώ είμαστε για να τα δούμε, να μάθουμε, να ξεκινήσουμε από την αρχή, να ξαναπροσπαθήσουμε και να προχωρήσουμε σε ένα πιο υποσχετικό αύριο, άλλοτε με μικρότερες κι άλλοτε με μεγαλύτερες νίκες.\n* Και ποιο λάθος δεν πρέπει να ξανακάνουμε;\nΝομίζω πως σήμερα, που έχουν επιβεβαιωθεί οι χειρότερες προβλέψεις μας, δεν πρέπει να αναλωνόμαστε σε μικρούς σπαραχτικούς εμφύλιους. Όλοι εμείς που ονειρευόμαστε τον καλύτερο κόσμο πρέπει να βρούμε τρόπο να καθίσουμε σ' ένα τραπέζι και να απαντήσουμε στο αίτημα που διατυπώνεται απ' όλο και περισσότερα στόματα: Ενότητα. Το ξέρω πως δεν είναι εύκολο, το ξέρω πως ακούγεται και λίγο γραφικά. Όταν όμως περπατάω στον δρόμο και με πλησιάζουν άνθρωποι που γνωρίζουν την πολιτική μου ταυτότητα και μου λένε με απόγνωση “βρείτε τα”, δεν έχω πραγματικά τι να απαντήσω. Απλώς να φωνάξω κι εγώ δυνατά “ας τα βρούμε”. Ας τα βρούμε “παιδιά”!\n* Δρώντας στην “Ανοιχτή πόλη”, αυτό το “ας τα βρούμε” είναι εύκολο;\nΝαι, πρέπει να πω πως η “Ανοιχτή πόλη” ήταν και είναι ο τόπος που το πείραμα του ΣΥΡΙΖΑ είχε πολύ καλύτερη τύχη απ' ό,τι σε άλλους χώρους. Πολλοί σύντροφοι που προέρχονται από διαφορετικές συνιστώσες δίνουν μάχες γι' αυτή την πόλη, που πολλές φορές είναι αποτελεσματικές. Θεωρώ ότι η Ελένη Πορτάλιου, την οποία πρέπει να σας πω ότι εκτιμώ, θαυμάζω και αγαπώ απεριόριστα, έχει παίξει σημαντικό ρόλο σ' αυτό. Είναι ένας άνθρωπος ακούραστος, που σκέφτεται πάντα με τους όρους του Εμείς. Αυτό με συγκινεί. Φυσικά, πέρα από μένα και την Ελένη, υπάρχουν σύντροφοι, με πρώτον και καλύτερο τον Παναγιώτη Σκούτα, που δίνουν τα πάντα για τη μάχη της “Ανοιχτής Πόλης”, η οποία διεξάγεται σε πολλά επίπεδα, κυρίως στο επίπεδο των συμβασιούχων και των προνοιακών δομών, που φαίνεται πως υπάρχουν τα σοβαρότερα προβλήματα.\n* Όμως στη γειτονιά σας, τον Άγιο Παντελεήμονα η μάχη φαίνεται να έχει χαθεί, σαν να μη δόθηκε ποτέ.\nΔεν θέλω να είμαι τόσο απαισιόδοξη. Θα σας πω. Υπήρξε ένα διάστημα, αρκετά μεγάλο, όπου φάνηκε πως η μάχη είναι οριστικά χαμένη, και με δικές μας ευθύνες, που δεν είναι της ώρας να αναληφθούν. Εν τούτοις αυτή τη στιγμή, ένα αρκετά σημαντικό κομμάτι της περιοχής, καθώς η κρίση προελαύνει, έχει καταλάβει πως το πραγματικό πρόβλημα δεν ήταν οι πρόσφυγες και οι μετανάστες αλλά ο εσωτερικός εχθρός του αχόρταγου μεγάλου κεφαλαίου που παρέδωσε στην κυριολεξία τη χώρα στα χέρια του ΔΝΤ, των μεσοπρόθεσμων και της ακροδεξιάς εν τέλει.\n*Όλες οι τελευταίες δημοσκοπήσεις φέρνουν τη “Χρυσή Αυγή” στο 1,5%, ο Μιχαλολιάκος είναι δημοτικός σύμβουλος, σας τρομάζει όλο αυτό;\nΝαι, με τρομάζει. Με τρομάζει και με απωθεί η μισαλλοδοξία, αλλά δεν με εκπλήσσει. Έτσι κι αλλιώς η ακροδεξιά ήταν πάντα η εφεδρεία του κεφαλαίου. Έχω όμως την ελπίδα ότι τα δημοκρατικά αντανακλαστικά του κόσμου θα λειτουργήσουν τελικά.\n* Η κοινωνία διαθέτει τα αντανακλαστικά;\nΝομίζω πως ο κόσμος περνάει πια τόσο άσχημα. Ζητάει μετ' επιτάσεως διαφορετικές λύσεις, με δημοκρατικότερο προσανατολισμό, κι έτσι ελπίζω πως ο κόσμος θα υπερβεί αποφάσεις πολιτικών γραφείων και κεντρικών επιτροπών. Στον δρόμο θα είμαστε όλοι μαζί. Είμαστε πολλοί οι χαμένοι και ελάχιστοι οι κερδισμένοι κι αυτό θα ανατραπεί. Το πιστεύω βαθιά.\n* Πώς εσείς, της αριστεράς, γίνατε του εμπορικού;\nΟι όροι “εμπορικό” και “ποιοτικό” είναι πολύ ρευστοί, κατά τη γνώμη μου, και σε μερικές περιπτώσεις, σε πολλές θα έλεγα, δεν αντιστοιχούν σε πραγματικά μεγέθη. Προσπαθώ να κάνω με αξιοπρέπεια τη δουλειά που έμαθα να κάνω. Ζω απ' αυτή τη δουλειά και θα πάρω σύνταξη από το θέατρο χωρίς διαπλοκές, χωρίς μπάρμπα στην Κορώνη, χωρίς οικογενειακή περιουσία, σας είπα, δέκα χρονών ήμουνα χωρίς μητέρα και στα 19 είχα χάσει και τον πατέρα μου. Έπρεπε να ζήσω. Δεν θέλω να παραστήσω το κοριτσάκι με τα σπίρτα, αλλά νομίζω ότι την προτροπή του πατέρα μου “κανένας να μην μπορεί να σε κάνει να χαμηλώσεις τα μάτια” την τήρησα μέχρι τελικής πτώσεως. Φυσικά, δεν έκανα τα πράγματα που ονειρεύτηκα όταν ξεκινούσα αυτή τη δουλειά. Μην ξεχνάτε, ανήκω στην καλλιτεχνική εκείνη γενιά που πίστευε πως και μέσω της τέχνης θα άλλαζε τον κόσμο. Δεν μπορώ να πω ότι αυτό το κατάφερα, αλλά στην Ελλάδα ζούμε.\n* Αντιληπτό. Αναπόφευκτο και από δω και στο εξής;\nΜεγαλώνοντας και κοιτώντας προς τα πίσω, θα σας πω ότι μπορεί ο κόσμος να ξέρει από μένα το τηλεοπτικό μου πρόσωπο, όμως πίσω απ' αυτό υπάρχουν δουλειές στο θέατρο για τις οποίες χαίρομαι. Έχω δουλέψει πάρα πολύ στα ΔΗΠΕΘΕ σε εξαιρετικές δουλειές. Έχω συναντηθεί στη σκηνή με τον Μάνο Χατζιδάκι στην “Πορνογραφία”, με τον Γιάννη Τσαρούχη στις “Τρωάδες”, με τον Γιώργο Σεβαστίκογλου στις “Βάκχες”... Έχω τελειώσει τη σχολή του Πειραματικού Θεάτρου με εξαιρετικούς δασκάλους, στους οποίους οφείλω τεράστια ευγνωμοσύνη. Τον Λεωνίδα Τριβιζά, τη Μάγια Λυμπεροπούλου, τον Μάριο Πλωρίτη, τον Πέτρο Μάρκαρη, αλλά αυτά ο κόσμος δεν τα ξέρει. Το τηλεοπτικό πρόσωπο συσκοτίζει το θεατρικό και πολλές φορές το ίδιο το πρόσωπο. Τι να κάνουμε; Ελπίζω και επενδύω πάντα σε εκείνους τους ανθρώπους, τους φίλους και συντρόφους που μπορούν να υπερβούν την εικόνα και να ανακαλύψουν την αλήθεια. Είμαι αυτό που είμαι.\n* Και αυτή τη σεζόν παίζετε “Να ζει κανείς κανείς ή να μη ζει” στην εκδοχή του Μερλ Μπρουκς σε διασκευή - απόδοση στα ελληνικά και σκηνοθεσία των Ρέππα Παπαθανασίου, στο θέατρο Κάτια Δανδουλάκη. Ακόμα και στην κωμική του εκδοχή ανάμεσα στο να ζει κανείς ή να μη ζει, πώς ζει καλύτερα;\nΈχω ένα προσωπικό ρητό, που λέει “γλυκιά που είναι η ζωή, όσο πικρή κι αν είναι”. Αυτό είναι το δικό μου μότο, η δική μου καθημερινότητα. Η ζωή έχει όμορφα πράγματα, ακόμα και τις πιο μαύρες μέρες. Έχει αγάπη, συντροφικότητα, αξιοπρέπεια, αλληλεγγύη. Αξίζει κανείς να ζει, να ονειρεύεται, να ελπίζει και να αγωνίζεται.\n* Πως είναι να είσαι αριστερός στο τηλεοπτικό πλατώ, εκεί που παίζονται όλα τα λεφτά;\nΑσφαλώς δύσκολο. Ο χρόνος εκεί πληρώνεται με το δευτερόλεπτο. Έτσι το να πει κανείς στοπ στο γύρισμα θέλει πάρα πολύ μεγάλο κουράγιο, γι' αυτό και οι απεργίες εκεί είναι σπάνιες. Όταν όμως γίνονται, σημαίνουν κάτι. Είναι πολύ δύσκολο στη δική μας δουλειά να έχεις αγώνες που θα τελεσφορήσουν, γιατί η προσφορά είναι τεράστια και η ζήτηση ελάχιστη. Η δουλειά ευκαιριακή, μπορεί μέσα σ' έναν ολόκληρο χρόνο να δουλέψεις μόνο τρεις μήνες, κι έτσι, κατά τη γνώμη μου, είναι τρομερά δύσκολο να εξασφαλίσεις συμμετοχή συναδέλφων σε απεργιακές κινητοποιήσεις. Δεν έχουμε βρει σαν Σωματείο Ελλήνων Ηθοποιών έναν πιο αποτελεσματικό τρόπο διεκδικήσεων, που να παράξει πραγματικό αποτέλεσμα. Προσωπικά, μου είναι πάρα πολύ δύσκολο να ενοχοποιώ συναδέλφους μου που δυσκολεύονται να απεργήσουν και να χάσουν ένα μεροκάματο όταν αυτό είναι το ελάχιστο δυνατό μέσα σε έναν ολόκληρο χρόνο ανεργίας. Ηθοποιοί δεν είναι οι δεκαπέντε πρωταγωνιστές που βρέξει - χιονίσει και μ' οποιαδήποτε κυβέρνηση έχουν το θέατρό τους, τις εκπομπές τους σε ιδιωτικά και κρατικά κανάλια και πάρα πολλά χρήματα. Ηθοποιοί είναι πάρα πολλοί άνθρωποι που στηρίζουν αυτές τις δουλειές με πολύ χαμηλά μεροκάματα και τεράστιες αντιξοότητες στη διάρκεια της δουλειάς. Αυτούς η αριστερά θα έπρεπε να τους σέβεται πιο πολύ.\n* Ηθοποιός σημαίνει φως;\nΝερό, τηλέφωνο, ενοίκια... Πάντα θυμάμαι όταν αποκάλυψα στον πατέρα μου ότι εγκαταλείπω το φροντιστήριο για να γίνω ηθοποιός, την ήρεμη λύπη του κι αυτό που έμελλε να είναι η ζωή μου συμπυκνωμένο σε μια φράση: “Γίνε ό,τι θέλεις. Αλλά είμαστε φτωχοί. Αν δεν μπορέσεις να αποσυνδέσεις τον βιοπορισμό από την τέχνη, ούτε τέχνη θα κάνεις ούτε θα βιοποριστείς”. Σοφία.\n* Πριν, είπατε ότι αν δεν γινόσαστε ηθοποιός, θα γινόσαστε βιβλιοπώλις. Ηθοποιός γιατί γίνατε;\nΔεν ξέρω, ακόμα δεν έχω απαντήσει. Ίσως για να ταξιδέψω, μέσα μου. Γιατί όταν ανοίγει η αυλαία, πραγματικά δεν ξέρεις αν είναι προς τα έξω ή προς τα μέσα. Έτσι ήτανε να γίνει. Είχα να διαλέξω ανάμεσα σε πολλά. Δημοσιογράφος, δασκάλα, βιβλιοπώλις... Τι να πω;\nΝαι, προς τα εκεί ήταν οι σπουδές μου: Φιλοσοφική. Έπρεπε να είχα τελειώσει φιλοσοφική. Συμπεριφέρθηκα στην τελική σαν εισοδηματίας, ενώ δεν μου ανήκει ούτε ένα πετραδάκι. Αλλά η ζωή έχει εκπλήξεις κι έτσι τα τελευταία χρόνια διδάσκω υποκριτική στο Art School Melissa, τη δραματική σχολή της κυρίας Έλντας Πανοπούλου. Έτσι, ενώ η ζωή μου στέρησε την ευτυχία να έχω ένα δικό μου παιδί, μου έστειλε ξαφνικά πολλά παιδιά, μου έδωσε το τεράστιο κέρδος της επικοινωνίας με τους νέους και μου επιβεβαίωσε την άποψή μου πως είμαστε περαστικοί και πίσω από μας έρχονται άλλοι, απ' τους οποίους μπορούμε να διδαχτούμε πολλά. Οι νέοι είναι η μεγάλη αγάπη της ζωής μου. Τους εμπιστεύομαι, τους σέβομαι, τους εκτιμώ, τους απλώνω το χέρι μου και επιθυμώ να με πάρουν μαζί τους στον καινούργιο κόσμο που αυτοί θα φτιάξουν. Κι ελπίζω αυτός ο καινούργιος κόσμος να περιέχει υλικά και των δικών μου ονείρων.\n* Καλή χρονιά κυρία Κανελλοπούλου. Μπορεί να είναι καλή εντέλει;\nΝαι γιατί εφόσον ζούμε, όλα μπορούν να συμβούν.\nΑναρτήθηκε από ΕΠΙΚΟΙΝΩΝΙΑ ΝΟΤΙΑ TV στις 21:12


Αλφειός Ποταμός: ΚΙΝΗΣΗ ΔΗΜΟΤΩΝ ΑΛΙΜΟΥ ΓΙΑ ΤΗΝ ΔΗΜΙΟΥΡΓΙΑ ΨΗΦΟΔΕΛΤΙΟΥ! ΤΙΠΟΤΑ ΔΕΝ ΜΑΣ ΣΤΑΜΑΤΑ!!\nΣΥΝΕΛΛΗΝΕΣ ΕΙΠΑΜΕ,... ΤΟ ΠΟΤΑΜΙ ΕΦΤΑΣΕ ΠΛΕΟΝ ΣΤΗ ΘΑΛΑΣΣΑ !!! ΤΙΠΟΤΑ ΠΛΕΟΝ ΔΕΝ ΤΟ ΣΤΑΜΑΤΑΕΙ !!!\nΜΕΤΑ ΤΗΝ ΚΙΝΗΣΗ ΤΩΝ ΔΗΜΟΤΩΝ ΤΟΥ ΝΑΥΠΛΙΟΥ Η ΦΛΟΓΑ ΜΕΤΑΛΑΜΠΑΔΕΥΕΤΑΙ !!! ΑΝΤΕ ΝΑ ΠΑΡΟΥΝ ΦΩΤΙΑ ΤΑ ΤΟΠΙΑ ΣΕ ΟΛΗ ΤΗΝ ΕΛΛΑΔΑ ΝΑ ΓΙΝΕΙ Η ΦΛΟΓΑ ΠΥΡΚΑΓΙΑ ΝΑ ΚΑΨΕΙ ΤΙΣ ΑΡΑΧΝΕΣ !!!\nΚΙΝΗΣΗ ΔΗΜΟΤΩΝ ΑΛΙΜΟΥ ΓΙΑ ΤΗΝ ΔΗΜΙΟΥΡΓΙΑ ΨΗΦΟΔΕΛΤΙΟΥ ΜΕ ΣΚΟΠΟ ΤΗΝ ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ ΧΡΗΜΑΤΟΔΟΤΗΣΗΣ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΠΑΡΟΧΩΝ ΚΑΙ ΟΛΩΝ ΤΩΝ ΕΡΓΩΝ ΥΠΟΔΟΜΗΣ ΤΟΥ ΔΗΜΟΥ ΥΨΟΥΣ 3,5 ΔΙΣΕΚΑΤΟΜΜΥΡΙΩΝ ΕΥΡΩ ΜΕ ΤΙΣ ΕΓΓΥΗΣΕΙΣ ΤΟΥ ΕΛΛΗΝΑ ΑΡΤΕΜΗ ΣΩΡΡΑ.\n- ΑΠΟΠΛΗΡΩΜΗ ΣΤΕΓΑΣΤΙΚΩΝ ΔΑΝΕΙΩΝ ΜΕΣΩ ΤΩΝ ΔΗΜΩΝ\n-ΑΤΟΚΗ ΑΠΟΠΛΗΡΩΜΗ ΔΑΝΕΙΩΝ ΚΑΙ ΑΝΑΧΡΗΜΑΤΟΔΟΤΗΣΗ ΕΠΙΧΕΙΡΗΣΕΩΝ\n-ΑΠΟΠΛΗΡΩΜΗ ΧΡΕΩΝ ΠΡΟΣ ΤΟ ΔΗΜΟΣΙΟ (ΕΦΟΡΙΑ, Ι.Κ.Α. , Τ.Ε.Β.Ε.) ΣΤΗΡΙΞΗ ΤΩΝ ΑΠΟΡΩΝ ΟΙΚΟΓΕΝΕΙΩΝ ΕΡΓΑ ΥΠΟΔΟΜΗΣ ΚΑΙ ΑΝΑΠΤΗΞΗΣ .\nΤΟ ΨΗΦΟΔΕΛΤΙΟ ΕΙΝΑΙ ΑΝΟΙΧΤΟ ΓΙΑ ΟΛΟΥΣ ΤΟΥΣ ΔΗΜΟΤΕΣ ΤΟΥ ΔΗΜΟΥ ΑΛΙΜΟΥ ΠΟΥ ΤΟΛΜΟΥΝ ΝΑ ΜΠΟΥΝ ΣΤΟ ΨΗΦΟΔΕΛΤΙΟ .\nΠΕΡΙΣΣΟΤΕΡΕΣ ΠΛΗΡΟΦΟΡΙΕΣ ΣΤΑ ΤΗΛΕΦΩΝΑ:210-3229211-6972199577\nΓΡΑΦΑΜΕ ΣΤΙΣ 13 ΤΟΥ ΓΕΝΑΡΗ ΟΤΑΝ Ο ΣΥΝΕΛΛΗΝΑΣ ΜΑΣ ΑΡΤΕΜΗΣ ΣΩΡΡΑΣ ΕΔΩΣΕ ΤΟ ΣΥΝΘΗΜΑ...\nΣΚΕΦΘΕΙΤΕ,... ΑΠΟΦΑΣΙΣΤΕ ΚΑΙ ΠΡΑΞΤΕ... Ή ΤΑΝ Ή ΕΠΙ ΤΑΣ !!!


Παίρνει εξιτήριο από το νοσοκομείο Ευαγγελισμός ο Γιάννης Πλακιωτάκης - News Online\nΑρχική ΠΟΛΙΤΙΚΗ Παίρνει εξιτήριο από το νοσοκομείο Ευαγγελισμός ο Γιάννης Πλακιωτάκης\nΠαίρνει εξιτήριο από το νοσοκομείο Ευαγγελισμός ο Γιάννης Πλακιωτάκης\nΈναν ακριβώς μήνα μετά την περιπέτεια της υγείας του, ο υπουργός Εμπορικής Ναυτιλίας επιστρέφει στο σπίτι του με τις αυστηρές συστάσεις των γιατρών και συνεχίζει κανονικά τα καθήκοντά του μέσω τηλεδιασκέψεων\nΕξιτήριο από τον νοσοκομείο Ευαγγελισμός έλαβε το μεσημέρι της Τρίτης ο υπουργός Εμπορικής Ναυτιλίας και Νησιωτικής Πολιτικής, Γιάννης Πλακιωτάκης, σύμφωνα με το OPEN TV.\nΟ υπουργός Εμπορικής Ναυτιλίας είχε διαγνωστεί θετικός στον κορονοϊό στις 23 Νοεμβρίου, όταν παρουσίασε πυρετό και έκανε το τεστ. Την πρώτη εβδομάδα έμεινε στην οικία του και στη συνέχεια έγινε εισαγωγή στο νοσοκομείο «Ευαγγελισμός» σε μονάδα αυξημένης φροντίδας λόγω του πυρετού που παρέμενε υψηλός. Κατά τις τρεις εβδομάδες παραμονής του στο νοσοκομείο, ο κ. Πλακιωτάκης μπήκε σε μονάδα εντατικής θεραπείας, προκειμένου να βελτιωθεί η οξυγόνωσή του.\nΈναν ακριβώς μήνα μετά την περιπέτεια της υγείας του, ο υπουργός Εμπορικής Ναυτιλίας επιστρέφει στο σπίτι του με τις αυστηρές συστάσεις των γιατρών και συνεχίζει κανονικά τα καθήκοντά του μέσω τηλεδιασκέψεων.\nΠροηγούμενο άρθροΑπίστευτο: Το ψηλότερο βουνό του κόσμου το Έβερεστ ψήλωσε\nΕπόμενο άρθροΜυστήριο με τους μετεωρίτες που βρέθηκαν στην Ξάνθη


Στο Αυτόφωρο Μονομελές Πλημμελειοδικείο ο 22χρονος που κυνήγησε νεαρή «με το μόριο έξω» στη Νέα Σμύρνη - Ysterografo News\nΣτο Αυτόφωρο Μονομελές Πλημμελειοδικείο οδηγήθηκε πριν από λίγο ο 22χρονος ο οποίος είναι αντιμέτωπος με την κατηγορία της προσβολής γενετήσιας αξιοπρέπειας κατά συρροή, καθώς ακολούθησε «με το μόριο έξω» νεαρή που επέστρεφε στο σπίτι της στη Νέα Σμύρνη, ενώ στη συνέχεια αναγνωρίστηκε από βίντεο που ανέβασε η ίδια στα κοινωνικά δίκτυα και από άλλες γυναίκες.\nΟ 22χρονος έφτασε στο Αυτόφωρο Μονομελές Πλημμελειοδικείο Συνοδευόμενος από αστυνομικούς και έχοντας καλυμμένα τα χαρακτηριστικά του προσώπου του. Μέχρι στιγμής είναι άγνωστο αν θα δικαστεί κανονικά ή αν θα ζητήσει αναβολή.\nΟ 22χρονος που κυνήγησε με το «μόριό του έξω» τη νεαρή γυναίκα στην Νέα Σμύρνη εμπλέκεται πίσω από τρεις παρόμοιες περιπτώσεις που σημειώθηκαν σε Νέα Σμύρνη, Παλαιό Φάληρο και Ακρόπολη.\nTags: ΝΕΑ ΣΜΥΡΝΗ,\tΠΡΟΣΒΟΛΗ ΓΕΝΕΤΗΣΙΑΣ ΑΞΙΟΠΡΕΠΕΙΑΣ\nΝέα Σμύρνη: Σύλληψη τρίτου ατόμου, από την αντιτρομοκρατική, για τον ξυλοδαρμό του αστυνομικού


"Να παίξουμε για τη σημαία" | NBA Greece - SPORT 24\n"ΝΑ ΠΑΙΞΟΥΜΕ ΓΙΑ ΤΗ ΣΗΜΑΙΑ"\nΔΗΜΟΣΙΕΥΤΗΚΕ: 02/07/2014 08:22\nΟ Γιάννης Αντετοκούνμπο μίλησε αποκλειστικά στο NBA GREECE, για τη σεζόν στους Bucks, την απόλυση του Drew, την έλευση του Kidd, την επιλογή του Parker, την Εθνική, αλλά και τον Θανάση.\nΚάνοντας ένα διάλειμμα από τις προπονήσεις του, ο Γιάννης Αντετοκούνμπο, ήρθε για λίγες μέρες ξεκούρασης στην Ελλάδα, παρέα με τον αδερφό του Θανάση. Ο Ελληνας φόργουορντ, προέρχεται από μία δυνατή πρώτη σεζόν, με τους Bucks, όπου είχε μέσο όρο 6.8 πόντους, 4.4 ριμπάουντ και 1.9 ασίστ.\nΗ παρουσία του προκάλεσε αίσθηση κι εσείς είχατε την ευκαρία να παρακολουθείτε κάθε του στιγμή από το NBA GREECE, που φιλοξενεί το blog του φόργουορντ του Μιλγουόκι. Για περισσότερα νέα για τον Γιάννη επισκεφτείτε την επίσημη ιστοσελίδα των Bucks\nΟ Αντετοκούνμπο αποκάλυψε πως έμαθε το πρωί της Τρίτης για την ξαφνική απόλυση του Larry Drew από το τιμόνι των Bucks και την πρόσληψη του Jason Kidd. Παράλληλα μίλησε για το νέο του συμπαίκτη, Jabari Parker, που επιλέχθηκε στο Νο 2 του φετινού ντραφτ, αλλά και για τον αδερφό του, τον Θανάση, τον οποίο “στρατολόγησαν” οι Knicks στο Νο 51.\nΚλείνοντας μίλησε με περηφάνεια για τη συμμετοχή του στην Εθνική ανδρών, όπου θα κληθεί για πρώτη φορά.\n"Καλύτερα από ό,τι περίμενα"\nΓιάννη η σεζόν για σένα τελείωσε με τους Bucks. Αν μπορούσες να κάνεις έναν απολογισμό, ποιός θα ήταν;\nΉταν υπέροχη χρονιά για μένα. Ήταν φανταστικά. Ήταν ακόμα καλύτερα απ’ ότι περίμενα. Ξεκίνησα τη χρονιά λίγο μουντά γιατί δεν ήξερα που ήμουνα και δεν είχα καταλάβει ακόμα που βρισκόμουν. Δεν ήξερα τι ήθελε η ομάδα από μένα. Στη συνέχεια ήταν φοβερή η χρονιά γιατί μ’ εμπιστεύτηκε ο προπονητής μου. Ο GM (σ.σ ο τζένεραλ μάνατζερ John Hammond), πίστευε σε μένα, όπως και όλοι οι συμπαίκτες μου και τελείωσε τέλεια (η σεζόν).\nΠροφανώς εν’ όψει της επόμενης χρονιάς έχεις ήδη ξεκινήσει να προετοιμάζεσαι και να προπονείσαι. Τι θέλεις να βελτιώσεις στο παιχνίδι σου και που στοχεύουν οι προπονήσεις σου;\nΠροσπαθώ και βελτιώνω τα πάντα. Και το σουτ μου και την ντρίμπλα μου και το κορμί μου, τα πάντα. Πιο πολύ έχω επιμείνει στο σουτ. Κάνω λίγo παραπάνω ώρες προπόνηση με τον προπονητή μου στο σουτ. Δεν ξέρω τι να περιμένω από αυτή τη χρονιά, αλλά θέλω να είμαι πιο επιθετικός και να κάνω ό,τι καλύτερο μπορώ.\nΤο γεγονός ότι έχεις ήδη έναν χρόνο στην πλάτη σου πιστεύεις ότι θα σε βοηθήσεις να μπεις και πιο δυνατά στη χρονιά, σε σχέση με την παρθενική σου σεζόν;\nΣίγουρα, σίγουρα. Γιατί έχοντας έναν χρόνο (στην πλάτη μου), έχω και την εμπειρία και ξέρω τι να περιμένω και σίγουρα (αυτό) θα με βοηθήσει πολύ.\n"Είμαι περήφανος για τον Θανάση"\nΤι είναι αυτό που σου έκανε την μεγαλύτερη εντύπωση στη σεζόν σου στο ΝΒΑ; Τι θα έλεγες δηλαδή, στον αδερφό σου τον Θανάση, που επιλέχθηκε από τους Knicks και ξεκίναγε τη σεζόν εκείνος, να προσέξει ως rookie; Τι ήταν εκείνο που δεν περίμενες και που σε δυσκόλεψε;\nΝομίζω ότι το πρώτο και το πιο σημαντικό είναι τα ταξίδια. Κάνουμε πολλά ταξίδια. Ταξιδεύουμε μέρα παρά μέρα. Ταξιδεύουμε μετά τα παιχνίδια. Μόλις τελειώσει το παιχνίδι, αμέσως ταξιδεύουμε. Δεν είσαι συνέχεια στο σπίτι σου. Είσαι συνέχεια στο δρόμο και αυτό είναι πολύ δύσκολο, γιατί δύσκολα ξεκουράζεσαι και σ’ επιβαρύνει (σ.σ η κόπωση των ταξιδιών), κι άλλο. Αυτό θα έλεγα στον αδερφό μου. Να προσπαθεί να ξεκουράζεται όσο περισσότερο γίνεται στα ταξίδια και να το διασκεδάσει.\nΕζησες μαζί με τον Θανάση την εμπειρία της μέρας του ντραφτ. Όπως έχει πει ο Θανάσης, ήταν κάπως διαφορετικό για σένα, όπου έρχονταν εδώ και σ’ έβλεπαν (οι σκάουτερ), σε σχέση με τον Θανάση, που ταξίδεψε πολύ για να πάει να κάνει προπονήσεις. Πώς ήταν να ζεις το ντραφτ μέσα από τα μάτια του Θανάση;\nΉταν φοβερό. Για μένα ο αδερφός μου έχει κάνει την υπέρβαση. Προσπαθώ να μπω στην θέση του, όταν είχα γίνει εγώ ντραφτ. Όταν είχε γίνει όλος αυτός ο ντόρος, πώς ένιωθε που ο αδερφός του ήταν στο ΝΒΑ κι αυτός έπαιζε στον Φιλαθλητικό ακόμα και προσπαθούσε να κάνει το επόμενο βήμα. Σίγουρα θα πιέστηκε πάρα πολύ και θα ήταν πολύ δύσκολο γι’ αυτόν. Ειλικρινά είμαι πολύ περήφανος για τον Θανάση, που αποφάσισε να πάει στην D League και ν’ ακολουθήσει τον δρόμο του, για να βρει μία ευκαιρία για να παίξει στο ΝΒΑ.\nΈτσι η βραδιά του ντραφτ ήταν φανταστική. Ήταν υπέροχη. Το χάρηκα πολύ, γιατί είδα τον αδερφό μου, που το ήθελε πάρα πολύ. Ολη τη χρονιά μιλούσαμε για τη βραδιά του ντραφτ και του τι θα γίνει. Ειλικρινά είμαι πολύ περήφανος για εκείνος και το διασκεδάσαμε όλοι. Δόξα σοι ο Θεός ήμουν με την οικογένειά μου κιόλας, με τους γονείς μου και τ’ αδέρφια μου τα μικρά και το ζήσαμε όλοι μαζί αυτό.\nΑυτό πόσο σημαντικό ήταν; Σε σχέση με πέρυσι, φέτος είσαστε όλοι μαζί οικογενειακώς. Βγάλατε και μία πολύ ωραία φωτογραφία παρέα. Πόσο διαφορετικό ήταν που είσαστε εκεί όλοι μαζί σαν οικογένεια στη Νέα Υόρκη;\nΗταν φανταστικό. Οι γονείς μου ήταν η πρώτη φορά που πήγαιναν στη Νέα Υόρκη. Ηταν πάντα όνειρό τους να τη δουν και ειδικά για τα μικρά μου αδέρφια. Πέρυσι υπήρχε λιγότερο άγχος, γιατί δεν περιμέναμε για 51 θέσεις, αλλά για 15. Μακάρι να ήταν και πέρυσι οι γονείς μου στο δικό μου (ντραφτ). Ηταν μία μοναδική εμπειρία και το διασκεδάσαμε όλοι.\nΠιστεύεις πως ο Θανάσης μπορεί να πάρει μία θέση στο ρόστερ των Knicks;\nΔεν θα πω ότι είναι δεδομένο. Πιστεύω ότι είναι σε πολύ καλό δρόμο. Για να τον πήραν οι Knicks, απ’ ότι έχω μάθει έχουν μιλήσει μαζί του και δεν τον πήραν για να τον στείλουν στην D League ή στην Ευρώπη. Τον πήραν για να τον κρατήσουν. Νομίζω κι από το Summer League (σ.σ θα εξαρτηθεί η παρουσία του στο ρόστερ των Knicks) και ξέρω ότι ο Θανάσης εκεί θα προσπαθήσει όσο πιο δυνατά και όσο καλύτερα μπορεί. Πιστεύω ότι μπορεί να διεκδικήσει μία θέση.\n"Φοβερός παίκτης ο Jabari"\nΠίσω στα δικά σας, στα των Bucks, στο Νο. 2 επιλέχθηκε ένας παίκτης για τον οποίο έχει γίνει πολύς ντόρος στην Αμερική όλο το χειμώνα, ο Jabari Parker. Τον είχες παρακολουθήσει καθόλου στο κολέγιο ή κάποιο κλιπάκι ή τον είδες, αφού επιλέχθηκε;\nΔεν τον ήξερα. Αρχές Ιουνίου, έμαθα ότι θα είναι ένα από τα top picks και τον παρακολούθησα για λίγο, γιατί ήξερα πως ενδιαφερόταν η ομάδα. Τον γνώρισα, είναι πολύ καλό παιδί και τον είδα στο workout. Εντάξει, είναι φοβερός παίκτης. Θα κάνει μία πολύ μεγάλη και τρομερή καριέρα. Είμαι χαρούμενος που ήρθε στους Bucks. Του μίλησα και του είπα ότι θα είμαστε μαζί στο Summer League.\nΠώς βλέπεις τον εαυτό σου μαζί του στο παρκέ; Πώς φαντάζεσαι ν’ αλληλοσυμπληρώνεστε; Είναι κι αυτός ένας πολύ καλός αθλητής, που έχει έφεση στο σκοράρισμα. Πώς βλέπεις τον εαυτό σου στο παρκέ με τον Parker, ως ένα δίδυμο;\nΑυτό θα το δούμε στο Summer League. Θα τα μάθουμε όλα μετά το Summer League, γιατί θα παίξουμε στους αγώνες μαζί. Είναι ένας πολύ καλός, ένας εξαιρετικός σουτέρ κι εγώ είμαι ένας πολύ καλός συμπαίκτης, που μου αρέσει να τη δίνω την μπάλα. Μου αρέσει να πασάρω την μπάλα. Σίγουρα θα μπορώ να του δημιουργήσω κάποια ξεμαρκάριστα σουτ, επειδή είμαι “μακρύς” και μπορώ να βρω την πάσα. Κι αυτός επειδή μπορεί να δημιουργήσει το δικό του σουτ, αλλά και για τους άλλους, θα κάνει κι αυτός το ίδιο. Ελπίζω να θέλει κι αυτός το καλό της ομάδας κι όχι το καλό του εαυτού του και όλα θα πάνε καλά.\nΥπάρχει γενικώς ενθουσιασμός με τους Bucks. Οτι γίνεται μία πολύ νεανική ομάδα που πιθανότατα να κάνει θόρυβο στην Ανατολή. Είναι κάτι που το ασπάζεσαι; Πιστεύεις ότι θα είναι πολύ καλύτερη χρονιά η επόμενη, σε σχέση με αυτή που ολοκληρώθηκε;\nΘα είναι πολύ καλύτερη, γιατί έχουμε πάρει μερικά κομμάτια μέχρι στιγμής στο ντραφτ και πιστεύω ότι (οι Bucks) θα κάνουν δυο με τρεις ακόμα κινήσεις κινήσεις και θα έχουμε μία πολύ καλή ομάδα. Μεγαλώσαμε κι εμείς και ωριμάσαμε. Εχουμε άλλον ένα χρόνο εμπειρίας στις πλάτες μας. Κι εγώ και ο Nate (Wolters) και ο Brandon Knight, και ο Kris Middleton και ο John Henson. Πιστεύω ότο όσο μεγαλώνουμε και γινόμαστε καλύτεροι, θα έχουμε καλύτερα αποτελέσματα.\nO Drew, ο Kidd και η Εθνική\nΓια την απόλυση του κόουτς Drew έμαθες μέσα στο αεροπλάνο; Πόσταρες στο Facebook μία φωτογραφία και είπες πως τον ευχαριστείς. Οπως όλους, φαντάζομαι πως πρέπει να σ’ εξέπληξε η κίνηση αυτή.\nΔεν το ήξερα. Σήμερα το έμαθα. Στενοχωρήθηκα γιατί, ως γνωστόν, είναι ο πρώτος προπονητής μου στο ΝΒΑ. Ηθελα πολύ να είμαστε μαζί και το δεύτερο χρόνο και όλα τα επόμενα χρόνια, που έλεγε το συμβόλαιό του. Τι να πω; Του εύχομαι το καλύτερο. Πάντα θα τον θυμάμαι. Εβαλα ειδικά αυτή τη φωτογραφία (Facebook) γιατί ήταν από το πρώτο μου παιχνίδι μέσα στο Madison Square Garden.\nΘυμάμαι είχα παίξει τέσσερα λεπτά σ’ εκείνο το παιχνίδι και (ο κόουτς Drew), μ’ έπιασε, γιατί είχε ήδη δει ότι ήμουν αγχωμένος, χαμένος και μπερδεμένος και μου είπε “ηρέμησε και απλώς παίξε το παιχνίδι σου”. Θυμάμαι αυτή τη φωτογραφία, όπως θυμάμαι και αυτή τη στιγμή.\nΗ έλευση του Jason Kidd, που υπήρξε ένας πολύ μεγάλος γκαρντ, που αγωνίστηκε σε ομάδες, που έπαιζαν πάρα πολύ γρήγορο μπάσκετ, θα οδηγήσει τους Bucks σε μία τελείως διαφορετική κατεύθυνση στο παιχνίδι της; Σε πιο γρήγορο μπάσκετ, που πιθανότα να βολεύει κι εσένα, αλλά και τον Jabari Parker;\nΟ κάθε προπονητής παίζει διαφορετικά. Σίγουρα θα μας βοηθήσει γιατί είμαστε μία νεανική ομάδα και θα είναι καλό για μας να τρέχουμε το γήπεδο. Αυτό είναι το στυλ παιχνιδιού που μ’ αρέσει, να τρέχω το γήπεδο, και θα δούμε.\nΚεφάλαιο Εθνική ομάδα. Τον Αύγουστο είναι το Μουντομπάσκετ. Είχες την ευκαιρία να δεις από κοντά το τρόπαιο τον Φεβρουάριο στο All Star Game, στη Νέα Ορλεάνη. Σκέφτεσαι καθόλου την κλήση σου και ότι θα συμμετάσχεις στην Εθνική ομάδα;\nΣκέφτομαι την κλήση και είναι τιμή για εμάς να παίξουμε στην Εθνική ομάδα. Για κάθε παίκτη και ιδιαίτερα για μένα. Θέλω να παίξω στην Εθνική ομάδα, γιατί είναι οι στιγμές. Στην Εθνική ομάδα δεν παίζεις για τα συμβόλαια ή για την ομάδα (σ.σ σύλλογο). Παίζεις για τη σημαία. Κι αυτό είναι πολύ σημαντικό, δηλαδή να παίζουμε για τη σημαία.\nΝα ξεχνάμε όλα τα προβλήματα και να παίζουμε σαν ομάδα. Σε κάθε ομάδα ο καθένας σκέφτεται και λίγο τον εαυτό του. Θα ήταν καλό να βγούμε λίγο από την ομάδα και να πάμε να παίξουμε λίγο για την Εθνική και να παίξουμε για τη σημαία και για τη χώρα και να κάνουμε το καλύτερο δυνατό.\nΕχεις μιλήσει με τον κόουτς Κατσικάρη καθόλου; Τι έχετε πει;\nΜιλήσαμε, μου είπε τι σκέφτεται για μένα, τ’ άκουσα και θα δούμε μόλις με καλέσει.\nΟι φίλοι σου ετοιμάζονται για την Κρήτη. Τι έχεις να τους πεις;\nΤους εύχομαι το καλύτερο. Να παίξουν σκληρά και ό,τι δεν καταφέραμε πέρυσι, να το καταφέρουν φέτος.\nΤην Πέμπτη έχεις ένα event, που οργανώνεται από το Milko, στο Φάληρο. Τι να περιμένουν οι μικροί και οι μεγάλοι φίλοι σου που θα έρθουν εκεί;\nΝα έρθουν εκεί, θα είμαστε όλοι. Θα είμαι κι εγώ και ο Θανάσης. Να έρθουν γιατί θα το διασκεδάσουν όλοι.


Η νύχτα με τα δύο φεγγάρια… – Μέρες Παράξενες…\nΤην επόμενη ημέρα, τα πρωτοσέλιδα των εφημερίδων της Αργεντινής μιλούσαν για «τη νύχτα με τα δύο φεγγάρια» (La noche de las dos lunas). Ανάμεσα στις εκατοντάδες μαρτυρίες, μερικοί χωρικοί βεβαίωναν ότι είδαν μια τέτοια άγνωστη πτητική μηχανή γαλάζιου χρώματος, η οποία είχε ακινητοποιηθεί για αρκετά λεπτά της ώρας στον ουρανό, πριν εξαφανισθεί προς το νότο.\nΑργότερα εκείνη τη βραδιά, ανάμεσα σ’ ένα πλήθος παρόμοιων αναφορών, κι ένας αξιοσέβαστος εκπαιδευτικός κατέθεσε ότι είδε τρία μυστηριώδη αντικείμενα που μετακινούνταν με τεράστια ταχύτητα, από τον βορρά προς τη δύση, αφήνοντας πίσω τους μια επιβλητική, φωτεινή «ουρά»…\nΗ είδηση δημοσιεύθηκε στην εφημερίδα «ΜΑΚΕΔΟΝΙΑ», στις 24/06/1980…\nPrevious Η Συνείδηση οδηγεί το Σύμπαν (βίντεο)\nNext Κάνοντας Τέχνη Την Κωλοτρυπίδα…Η ισοπέδωση Της Τέχνης Από Τον Πολιτισμό Της Χέστρας\n13/12/2016 στο 15:55\n13/12/2016 στο 18:29\nΜα καλα ειναι δυνατον; Ενω στην προεπισκοπηση μου τη δειχνει κανονικα, στο τελικο δεν τη δειχνει! Ειχα προσπαθησει να βρω τροπο να επικοινωνησω μαζι σου να σου δειξω οτι αυτο γινεται ΜΟΝΟ με το μπλογκ σου αλλα δεν ειχα βρει! Και νομιζω καταλαβαινεις οτι δεν ειναι εσκαμμενο καθως σε εχω κ στα 5 «αγαπημενα» ιστολογια! Επισης βλεπεις οτι παντα κ παντου βαζω πηγη! Θα κοιταξω μηπως βαζω την αρχικη σου μηπως φταιει αυτο, αλλιως κανε κανα σχολιο οταν δε βλεπεις πηγη να το φτιαχνω καλη ωρα…\n13/12/2016 στο 18:47\nΔεν το θεωρώ εσκεμμένο, απλά δεν έχω κι εγώ άλλο τρόπο επικοινωνίας, γι αυτό αναγκαστικά σου γράφω σχόλιο.\n13/12/2016 στο 18:32\nKαι τωρα την πηγη μου την εδειχνε κανονικα στην προεπισκοπηση κ στην προβολη στο ιστολογιο μου! Δεν εκανα κοπι πεηστ τηην πηγη δλδ, μια απλη ενημερωση εκανα κ τη δειχνει κανονικα δημοσια! Δεν ξερω τι παιζει με το ιστολογιο σου, αν μαθεις στειλε μου να ξερω τι κινησεις να κανω ωστε μη γινεται συνεχεια η ιδια ιστορια..


Βίκυ Χατζηβασιλείου: “Το 2019 μου άφησε γλυκόπικρη γεύση” (video) | AfterParty.gr\nΒίκυ Χατζηβασιλείου: “Το 2019 μου άφησε γλυκόπικρη γεύση” (video)\nΤην Βίκυ Χατζηβασιλείου συνάντησε ο Αρτ από την εκπομπή Μεσημέρι με τον Γιώργο Λιάγκα και η κουβέντα δεν άργησε να φτάσει στον Alpha και το άδοξο τέλος της πολυετούς συνεργασίας τους. Η παρουσιάστρια δεν δίστασε να “καρφώσει” το κανάλι, σημειώνοντας ότι φέτος είναι τέταρτο σε τηλεθέαση, όπως αναφέρει το zappit.\n“Το 2019 μου άφησε γλυκόπικρη γεύση. Από τη μία το Πάμε Πακέτο που έκλεισε με εξαιρετική επιτυχία, με πολύ υψηλά νούμερα και από την άλλη το σταμάτημα αυτής της εκπομπής. Κλείνουν οι κύκλοι για να ανοίξουν καινούριοι. Ήθελα να αποχαιρετήσω τον κόσμο με πιο ξεκάθαρη θέση. Εγώ τελείωσα με τον Alpha, προχωράω στο Vita -έχω κάνει το Vicky’s Vita. Ότι με ζητάει ο κόσμος και με θέλει στην τηλεόραση, ας τα ακούει ο Alpha. Καταγράφω μια κατάσταση και λέω ότι πραγματικά λυπάμαι πολύ που από πρώτο κανάλι που ήταν, έγινε τέταρτο. Όχι φυσικά εξαιτίας της αποχώρησής μου συγκυριακό ήταν αυτό. Έγιναν χίλιες άλλες κινήσεις που οδήγησαν στην τέταρτη θέση. Δεν μου ταιριάζει το τηλεπαιχνίδι, έχω κι εγώ ένα περιθώριο κι ένα δικαίωμα επιλογής στο τι θα κάνω”, είπε η Βίκυ Χατζηβασιλείου.\nΟ Γιώργος Λιάγκας είχε κάποιες αντιρρήσεις σχετικά με την τοποθέτηση της παρουσιάστριας, τις οποίες και εξέφρασε: “Με το να λέει ότι ο Alpha είναι τέταρτος, “μικραίνει” η Βίκυ, που δεν το έχει ανάγκη γιατί είναι τεράστια παρουσιάστρια. Ξέρει ο κόσμος αν είναι τέταρτος ο Alpha, του χρόνου μπορεί να είναι πρώτος, δεν έχει να κάνει αυτό. Το λέω με αγάπη επειδή ξέρω ότι είναι από τα πρώτα ονόματα στην Ελλάδα”.\nΠριν τα Χριστούγεννα οι συντάξεις – Πιθανόν και το κοινωνικό μέρισμα\n«Μη ρεαλιστικές προσδοκίες» για τον ρόλο της στην βασιλική οικογένεια είχε η Μέγκαν Μαρκλ και «αφελώς» θεωρούσε πως η νέα ...\nΒίκυ Χατζηβασιλείου: “Χτυπούσα το κεφάλι μου στον τοίχο”\nΗ Βίκυ Χατζηβασιλείου, σε μια εφ’ όλης της ύλης συνέντευξη που δίνει στο περιοδικό Hello! και τον Γιάννη Βίτσα, εξομολογείται ...\nΚ. Πελετίδης: “Δεν θα επιτρέψουμε να επιστρέψει το παρελθόν στον Δήμο μας”\nΟ Δήμαρχος Πατρέων, Κώστας Πελετίδης, στην παρέμβασή του στο θέμα της 2ης Αναμόρφωσης του Προϋπολογισμού του Δήμου για το 2020 και την τροποποίηση του..


Κόρινθος: σημαντικό αρχαιολογικό εύρημα κατά τις εργασίες διάνοιξης της Ε.Ο. - Ecozen\nΑρχική Ειδήσεις Κόρινθος: σημαντικό αρχαιολογικό εύρημα κατά τις εργασίες διάνοιξης της Ε.Ο.\nΗ πολύ καλή του κατάσταση και ο περίτεχνος διάκοσμος του ρωμαϊκού τάφου που αποκαλύφθηκε πρόσφατα στην αρχαία Κόρινθο, κάνει το Κεντρικό Αρχαιολογικό Συμβούλιο να το χαρακτηρίζει ως εξαιρετικά σημαντικό εύρημα.\nΤο μνημείο, εξαιρετικής τέχνης και σημασίας, είναι παρόμοιο με τον τάφο που εντοπίστηκε το 2012 και το οποίο εντυπωσίασε με τις περίτεχνες και πολύχρωμες τοιχογραφίες του. Ο τελευταίος έχει ήδη αποσπαστεί και αναμένεται να πάρει τον δρόμο για τον αρχαιολογικό χώρο της Κορίνθου, όπου και θα «επανασυρμολογηθεί», όπως είχε γνωμοδοτήσει το Συμβούλιο και όπως είχε ορίσει η σχετική υπουργική απόφαση. Και οι δύο τάφοι ανήκουν στο ίδιο ρωμαϊκό νεκροταφείο, που δημιουργήθηκε πάνω από το αρχαϊκό, χωρίς αυτό να σημαίνει ότι καταστράφηκαν οι αρχαϊκές ταφές οι οποίες βρέθηκαν ασύλητες, κάτι που δυστυχώς δεν συνέβη και με τον ρωμαϊκό τάφο.\nΕπιπλέον, ως ιδιαίτερης σημασίας κρίθηκαν οι αύλακες προσφορών που εντοπίστηκαν ανάμεσα σε ταφές και όμοιες δεν υπάρχουν πουθενά αλλού, παρά μόνον στον Κεραμεικό, όπου όμως βρίσκονται καταχωμένες.\nΑκόμα, ενδιαφέρον τμήμα των ερευνών, που συνεχίζονται στον χώρο, είναι οι αποθέτες οι οποίοι εντοπίστηκαν σε ορύγματα και περιέχουν θραύσματα οστράκων από κεραμική των γεωμετρικών, ακόμα και των μυκηναϊκών χρόνων. Για όλους τους παραπάνω λόγους, το ΚΑΣ αποφάσισε να αναβάλει το θέμα συζήτησης σχετικά με τη διατήρηση ή όχι των αρχαιοτήτων που βρέθηκαν στην περιοχή, μεταξύ των οποίων και ο περίτεχνος ρωμαϊκός τάφος -η διατήρηση του οποίου δεν τέθηκε ποτέ σε αμφισβήτηση—, και να οριστεί 7μελής επιτροπή από το Συμβούλιο που θα μεταβεί στον χώρο για αυτοψία.\nΟ ρωμαϊκός τάφος, διαστάσεων 3,30Χ2,63 μ., είχε είσοδο από τον νότο μέσω κλίμακας, οι όψεις της οποίας ήταν διακοσμημένες με δύο έντονα ανάγλυφες πήλινες πλάκες, με τη μία να απεικονίζει ένα τέθριππο (άρμα με τέσσερα άλογα) και η άλλη άρμα που έσερναν δελφίνια και δίπλα να ξεπροβάλλει ένα θαλάσσιο ον. Στο εσωτερικό του, εκτός από τις αψιδωτές κόγχες με τα τεφροδόχα αγγεία, βρέθηκαν τρεις λάρνακες σε σχήμα Π, μέσα στις οποίες υπήρχαν πολλά οστά, κάποιοι λύχνοι, χάλκινα νομίσματα και όστρακα αγγείων, η δε κάλυψη της μίας έφερε ζωγραφισμένη απεικόνιση κλινοσκεπασμάτων. Ιδιαίτερη αίσθηση προκαλούν οι καλοσυντηρημένες τοιχογραφίες με τα ζωντανά χρώματα, που αναπαριστούν γιρλάντες, καρπούς, αλλά και ανθρώπινες μορφές, δύο ανδρικές και ένα γυναικείο πρόσωπο.\nΕΡΓΑΣΙΕΣ ΔΙΑΝΟΙΞΗΣ ΕΟ\nΠροηγούμενο άρθροΟΗΕ: τα ακραία καιρικά φαινόμενα χαρακτηρίζουν το 2013\nΕπόμενο άρθροΠαγκόσμια Ημέρα Διαβήτη: αύξηση ρεκόρ των ασθενών παγκοσμίως- στο 7% του πληθυσμού στην Ελλάδα


«Η πατρίς δεν έχει ανάγκη πολλών Πιερίδων»\nΗ διδασκαλία τής ελληνικής γλώσσας στο Αρσάκειο\n«Σεις γονείς δεν βλέπετε όταν εξέρχωνται εκ των πυλώνων τού Αρσακείου πόσον εἶναι ωχραί! Τι παιδία θα κάνουν αι ισχναί, αι αραχνοΰφαντοι, αι αναιμικαί, με το νάζι των και τούς πληθυντικούς των;»\nΗ διδασκαλία τής ελληνικής γλώσσας ήταν ένας από τους βασικότερους στόχους τής παιδείας στο άρτι απελευθερωμένο ελληνικό κράτος. Τα χρόνια τής δουλείας η γλώσσα και η θρησκεία ήταν αυτό που διαχώριζε τον κατακτητή από τον κατακτημένο. Όμως κατά περιοχές η ομιλουμένη ελληνική γλώσσα ήταν αναμεμειγμένη με ντοπιολαλιές. Σε άλλες περιοχές στην καθημερινότητά τους οι κάτοικοι μιλούσαν αρβανίτικα. Η επικρατούσα άποψη ήταν ότι το ελληνικό έθνος έπρεπε να γνωρίζει και να διδάσκεται τη γλώσσα των προγόνων του για να μπορέσει να απαλλαγεί από τα ξένα στοιχεία και να αποκτήσει αυτοπεποίθηση και ελπίδα για το μέλλον. Και βέβαια τα παραπάνω ίσχυαν για τους άνδρες αλλά και για τις γυναίκες. Οι άνθρωποι που ίδρυσαν τη ΦΕ ήταν μορφωμένοι και οι περισσότεροι από αυτούς είχαν κάνει θεωρητικές σπουδές. Γι’ αυτούς η σωστή εκμάθηση τής ελληνικής γλώσσας για τις Ελληνίδες ήταν απαραίτητη. Η επιμονή αυτή τής ΦΕ στη διδασκαλία τής ελληνικής γλώσσας δεν ήταν αδικαιολόγητη. Το ελεύθερο ελληνικό κράτος αντιμετώπιζε γλωσσικό πρόβλημα εντός και εκτός των συνόρων του. Αυτός ήταν και ο λόγος που η ΦΕ προχώρησε στην ίδρυση των «εν Δήμοις Σχολείων» σε περιοχές που δεν ομιλείτο μόνο η ελληνική γλώσσα. Εξάλλου για τα σχολεία των ελληνικών κοινοτήτων εκτός των ελληνικών συνόρων, η παρουσία διδασκαλισσών που θα δίδασκαν την ελληνική γλώσσα στις Ελληνίδες τής διασποράς ήταν το ζητούμενο.\nΓια τον λόγο αυτό, σκοπός τού Σχολείου τής Εταιρείας ήταν η δημιουργία διδασκαλισσών. Στην αρχή, στο Προκαταρκτικό ή Κατώτερο Σχολείο τής ΦΕ η διδασκαλία τής ελληνικής γλώσσας γινόταν με την αλληλοδιδακτική μέθοδο. Το ίδιο ίσχυε και για τα σχολεία τού κράτους γιατί η μέθοδος αυτή δεν απαιτούσε πολλά έξοδα και είχε γρήγορα αποτελέσματα. Η διδασκαλία ακολουθούσε την εξής πορεία: στην Α κλάση: τα γράμματα τού αλφαβήτου, στη Β κλάση: συλλαβές με 2 γράμματα, στην Γ κλάση: συλλαβές με 3 γράμματα, στην Δ κλάση: συλλαβές με 4 γράμματα, στις Ε και ΣΤ κλάσεις: μεμονωμένες λέξεις, στις Ζ και Η κλάσεις: Μικρές προτάσεις και συνεχής ανάγνωση.\nΠίνακες για την εκμάθηση τής ελληνικής γλώσσας κατά την αλληλοδιδακτική μέθοδο. Οι λέξεις χωρίζονται σε συλλαβές και οι συλλαβές σε γράμματα. Κη-που-ρός.\nΣτις μεγαλύτερες τάξεις άρχιζε σταδιακά η διδασκαλία κειμένων αρχαίων Ελλήνων συγγραφέων. Δεν ήταν και λίγοι αυτοί που θεώρησαν ότι στα σχολεία θηλέων πρέπει να διδάσκονται διαφορετικά κείμενα από την αρχαία ελληνική γραμματεία. Άλλοι πρότειναν Ξενοφώντα, Λυσία και Όμηρο, διότι τα «κοράσια» δεν θα μπορούσαν να εννοήσουν τον Δημοσθένη και τον Ισοκράτη, αφού δεν θα χρειαζόταν ποτέ να ρητορεύσουν, (Κ. Ξανθόπουλος), ενώ άλλοι περιόριζαν την ύλη των αρχαίων για τα κορίτσια στον Ξενοφώντα (Αντ. Ισηγόνης, Ι. Σκυλίτσης), ενώ η Σαπφώ Λεοντιάς, εκπαιδευτικός και λογία τής εποχής, αντέκρουσε στο γυναικείο περιοδικό «Ευρυδίκη» τις απόψεις αυτές και δήλωσε ότι η γυναίκα πρέπει να μορφώνεται όπως ακριβώς και ο άνδρας.\nΕκλογαί εκ τής Ομήρου Οδυσσείας. Οργανισμός Εκδόσεως Σχολικών Βιβλίων 1949\nΧαρακτηριστικό είναι το γεγονός ότι όταν το 1890 το Υπουργείο Παιδείας κατάργησε για τα σχολεία θηλέων τα αρχαία ελληνικά ως μη απαραίτητα, η Καλλιρρόη Παρρέν διαμαρτυρήθηκε με άρθρο στην εφημερίδα της «Διατί η ασέβεια ταύτη εις τους αρχαίους συγγραφείς ή μάλλον διατί η καταφρόνησις αύτη εις τας γυναίκας;». Πάντως, παρά την κριτική και τα παράπονα, το Αρσάκειο πάντα έδινε βάρος στη διδασκαλία των Αρχαίων. Από τα αναλυτικά προγράμματα μάλιστα φαίνεται ότι τα αρχαία Ελληνικά διδάσκονταν οι μαθήτριες από την Ε΄ τάξη τού δημοτικού (Μύθοι τού Αισώπου και Γραμματική τής Αρχαίας Ελληνικής). Στην Στ΄ τάξη τού δημοτικού διδάσκονταν Κύρου Ανάβαση τού Ξενοφώντα.\nΞενοφώντος Κύρου Ανάβασις, Ελληνικά. Κυριάκου Κοσμά, Νικολάου Φραγκίσκου,\nΤο 1840 είχε εκδοθεί η «Συλλογή Ελληνικών Μαθημάτων συνερρανισθείσα υπό Α. Α. προς χρήσιν των σπουδαζουσών την Αρχαίαν Ελληνικήν Γλώσσαν νεανίδων (Αθήναι 1840, σελ. γ). Στη Συλλογή αυτή φαίνεται καθαρά το είδος τής ανώτερης μόρφωσης που είναι κατάλληλο για τις μαθήτριες και για τα μαθήματα που πρέπει να διδάσκονται στα Παρθεναγωγεία.\nΣτην «Εφημερίδα των Κυριών» (έτος Β΄, αρ 46, 30 Μαΐου 1888) η Καλλιρρόη Παρρέν ασκεί κριτική στο Αρσάκειο λέγοντας ότι στόχος του θα έπρεπε να είναι «να μορφώνονται ου μόνον κόραι αποστηθίζουσαι την Γραμματικήν τού Γενναδίου και το Συντακτικόν τού Ασωπίου, αλλά νεάνιδες κατανοούσαι την υψηλήν εν τη Κοινωνία θέσιν και αποστολήν αυτών». Άλλωστε, τον ίδιο χρόνο στο άρθρο της «Τα κατά το Αρσάκειον» (έτος Β΄, αρ. 66, 12 Ιουνίου 1888) γράφει «Και τους απλουστέρους των συγγραφέων αδυνατούσι να εννοήσωσι διότι ο διδάξας αυτούς διδάσκαλος θυσιάζει πάντοτε το ύφος, τας ιδέας τού συγγραφέως εις την ξηράν γραμματικήν και τυπικήν ανάλυσιν. Πού αι κριτικαί γνώσεις; πού η νεωτέρα Ελληνική Φιλολογία και η Ιστορία αυτής;»\nΕις το «Πρόγραμμα των κατά το Σχολικόν Έτος 1890-1891 διδαχθησομένων μαθημάτων εν τοις Διδασκαλείοις τής Φιλεκπαιδευτικῆς Εταιρείας» (Σημείωσις Α΄), αναφέρονται τα παρακάτω πολλά και ενδιαφέροντα «Περί τού τρόπου τής διδασκαλίας τής Ελληνικής γλώσσης έν ταις τάξεσι τού διδασκαλείου»\nα) Η εν τω Διδασκαλείω διδασκαλία τής ελληνικής γλώσσης χωρούσα βαθμηδόν και ομοιομόρφως από της Α΄ τάξεως μέχρι και τής Γ΄ (τής Δ΄ ούσης καθαρώς πρακτικής), αποτελεί πλήρες και οργανικόν σύστημα, σκοπούν να καταστήσει τας μαθητρίας να εννοώσι μεν ευχερώς τους ευληπτοτέρους αρχαίους Έλληνες συγγραφείς, να γράφωσι δε απταίστως την Νέαν Ελληνικήν Γλώσσαν.\nΑχιλλέως Α. Τζαρτζάνου, πρώην εκπαιδευτικού συμβούλου, «Γραμματική τής αρχαίας Ελληνικής Γλώσσης», Αθήνα, Bιβλιοπωλείον τής Εστίας, Ιωάννου Δ. Κολλάρου κ ΣΙΑ ΑΕ. Το βιβλίο κυκλοφόρησε και εγκρίθηκε το 1931 και αποτέλεσε τη βασική σχολική γραμματική για τα αρχαία Ελληνικά για πολλά χρόνια.\nβ) Η διδασκαλία τής Ελληνικής Γλώσσης γίνεται επί το πρακτικώτερον. Ιδία δε:\nΕν τη Α΄ τάξη τού Διδασκαλείου το Ελληνικόν κείμενον εξηγεί αυτός ο διδάσκαλος, αι δε μαθήτριαι γράφουσι την εξήγησιν κατ’ οίκον, ην διορθοί κατόπιν ο διδάσκαλος εν τη παραδόσει ͘ εν δε ταις λοιπαίς τάξεσι εξηγούσι το κείμενον αυταί αι μαθήτριαι, καθοδηγούμεναι υπό τού διδασκάλου ͘ γράφουσι δε και αυταί την εξήγησιν κατ’ οίκον, ην διορθοί ο διδάσκαλος εν τη παραδόσει.\nΕννέα ορισθεισών καθ’ εβδομάδα ωρών τής διδασκαλίας τής Ελληνικής Γλώσσης, ήτοι τριών μονών και τριών διπλών, κατά μεν τας μονάς ώρας γίνεται η μετ’ ήθους απαγγελία επί τού Νεοελληνικού κειμένου, αι γραπταί ασκήσεις και αι εκθέσεις ιδεών, κατά δε τας διπλάς, η ερμηνεία τού κειμένου, η διόρθωσις των εξηγήσεων, η ανάγνωσις εξ ευλήπτου αρχαίου συγγραφέως (άπαξ τής εβδομάδος) και η διδασκαλία τής Γραμματικής και τού Συντακτικού.\nΞενοφώντος, Κύρου Παιδεία, Εκλογαί. Προς χρήσιν των μαθητριών τής Γ΄ τάξεως των Γυμνασίων. Εκδ. Οίκος Ι. Σιδέρη\nγ) Η των Ελληνικών διδασκαλία κανονίζεται ως εξής: ͘\n1. Εν μεν τη Α΄ άξῃ γίνεται επανάληψις τής Γραμματικής, διδασκαλία τού Συντακτικού επί καταλλήλων παραδειγμάτων, η σύγκρισης των τύπων τής Αρχαίας Ελληνικής γλώσσης και τής νεωτέρας και τανάπαλιν.\n2 .Εν δε τη Β΄ τάξει γίνεται επανάληψις τού συντακτικού και ασκήσεις γραμματικαί και συντακτικαί επί παραδειγμάτων τής τε αρχαίας και τής Ελληνικῆς γλώσσης τρεπομένων των μεν τής Αρχαίας γλώσσης εις την νέαν, των δε τής νέας εις την αρχαίαν ͘ προσέτι δε γίγνονται ασκήσεις εις το μετατρέπειν διαφόρους προτάσεις κατά χρόνον, έγκλησιν, αριθμόν και πρόσωπον.\n3. Εν δε τη Γ΄ τάξει γίνεται ανάλυσις λόγου και τροπή αυτού από πλάγιον εις ορθόν και τα ανάπαλιν, έτι δε φρασεολογία, και καθόλου ακριβεστέρα εξέτασις τής Ελληνικής Γλώσσης.\n4. Εν δε τη Δ΄ τάξει η διδασκαλία τής Ελληνικής γλώσσης έχει καθαρώς πρακτικόν χαρακτήρα, γινομένη αφθόνως επί ευλήπτων συγγραφέων (οίον Ξενοφώντος Διοδώρου και των ομοίων) ͘ εν δε τη αυτή τάξει καθοδηγούνται προσέτι αι μαθήτριαι υπ’ αυτού τού διδάσκοντος τα Ελληνικά και εις το διδάσκειν καταλλήλως της ελληνικήν γλώσσαν.\nΜεγάλη προσοχή και σπουδαιότητα έδωσε η ΦΕ στη διδασκαλία τής έκθεσης. Στις 2 Φεβρουαρίου 1913 το ΔΣ τής ΦΕ αποφάσισε να θέσει σε εφαρμογή σχέδιο διδασκαλίας τού μαθήματος τής Εκθέσεως που είχε εκπονήσει ο φιλόλογος Θ. Σκούφος και είχαν υπογράψει όλοι οι καθηγητές των σχολείων τής Αθήνας, σύμφωνα με το οποίο βάση τής επιτυχίας στο μάθημα αυτό ήταν η διδασκαλία τής νεοελληνικής γλώσσας, η έλλειψη τής οποίας συνεπαγόταν μεγάλη ζημιά στη γλωσσική μόρφωση των νέων. Στο πρόγραμμα τού 1890-91 (Σημείωση Β΄) περιλαμβάνονταν οι παρακάτω οδηγίες.\nΟδηγίαι περί των γραπτών εκθέσεων.\nΑι των ιδεών εκθέσεις σκοπόν έχουσιν την άσκησιν των μαθητριών εις το ορθώς εκφράζειν και διατυπούν τα αισθήματα και διανοήματα αυτών ͘ τούτου ένεκα το μάθημα τούτο ανατίθεται εις τους διδάσκοντας την Ελληνικήν Γλώσσαν.\nΗ ύλη των εκθέσεων πρέπει να ήναι σύμφωνος και ανάλογος τής ηλικίας των μαθητριών, τής πνευματική αυτών αναπτύξεως. Διό καλόν είναι να αντλείται συνήθως εκ τού κύκλου των εν εκάστη τάξει διδασκομένων μαθημάτων. Τούτο δε μεγάλως συντελεί ου μόνον εις την εμπέδωσιν ,ελλά και εις την συγκέντρωσιν των διαφόρων γνώσεων, ας εκ των διαφόρων μαθημάτων τής τάξεως πορίζονται αι μαθήτριαι.\nΑι κυρίως εκθέσεις άρχονται από των τάξεων τού Διδασκαλείου, οπότε αι μαθήτριαι είναι ήδη εις κατάστασιν να αυτενεργώσι. Προπαρασκευάζεται όμως εις ταύτας η των μαθητριών διάνοια από των τάξεων τού Προτύπου διά τε των προφορικών ή γραπτών ασκήσεων.\nΑ) Εν τω ονομάζειν τα διάφορα αντικείμενα και παρατηρείν τας διαφόρους αυτών ιδιότητας.\nΒ) Εν τω διαιρείν το όλον εις τα μέρη αυτού και ενώνειν ταύτα της αποτέλεσιν τού όλου.\nΓ) Εν τω ανευρίσκειν την αρχήν εκάστου αντικειμένου και προσδιορίζειν τον σκοπόν και την χρησιμότητα αυτού.\nΔ Εν τω συγκρίνειν και αντιπαραβάλλειν τα διάφορα αντικείμενα και ανευρίσκειν τας μεταξύ αυτών ομοιότητας και διαφοράς.\nΕ) Εν τω σχηματίζειν απλάς και μικράς προτάσεις επί γνωστών αντικειμένων.\nΣτ) Εν τω ακροάσθαι, αντιγράφειν, απομνημονεύειν και απαγγέλλειν διαφόρους εκλεκτάς περιγραφάς.\nΑι εκθέσεις των τού Διδασκαλείου τάξεων χωρούσι βαθμηδόν από τού απλουστέρου και ευκολωτέρου είδους εις το συνθετώτερον και δυσκολώτερον. Διακρίνονται δε τέσσερα είδη εκθέσεων αναλόγως τού αριθμού των τού Διδασκαλείου τάξεων.\nΣυλλογή Ωφελίμων και Ψυχαγωγών Αναγνωσμάτων. Τόμος Β΄. ΄Εν Αθήναις Τύποις Χ. Νικολαΐδου-Φιλαδελφέως. 1856\nΚαι εν μεν τη Α΄ τάξει η μαθήτρια εκτίθησι κατ’ οίκον ή περιγράφει αντικείμενον τι, όπερ αυτός ο διδάσκαλος εν τω σχολείω αφηγήσατο ή περιέγραψε προφορικώς.\nΕν δε τη Β΄ τάξει η μαθήτρια εκτίθησι κατ’ οίκον ή περιγράφει αντικείμενόν τι, όπερ αυτός ο διδάσκαλος εν τη τάξει υπέδειξε, υποτυπώσας μόνον τα ουσιώδη τής εκθέσεως ή περιγραφής σημεία.\nΕν τη Γ΄ τάξει η μαθήτρια εκτίθησι κατ’ οίκον ή περιγράφει αντικείμενόν τι προταθέν απλώς υπό τού διδασκάλου, ή αναπτύσσει βραχύ τι γνωμικόν ή απόφθεγμα, ή παροιμίαν, βεβαιούσα την εν αυτοίς εγκειμένην αλήθειαν διά παραδειγμάτων, λαμβανομένων εκ τε της ιστορίας και τού βίου. Ο τρόπος όμως τής τοιαύτης των μαθητριών εργασίας υποδεικνύεται προηγουμένως υπ’ αυτού τού διδασκάλου.\nΕν δε τη Δ΄ τάξει η μαθήτρια διαπραγματεύεται ελευθέρως διάφορα ζητήματα, προτεινόμενα μεν υπό τού διδασκάλου, αναγόμενα δε εις αντικείμενα τού μέλλοντος αυτής βίου ως μητρός, οικοδεσποίνης, διδασκάλου και των ομοίων αι εκθέσεις αυταί θέλουσι φέρειν τον τύπον οτέ μεν επιστολής, οτέ δε λόγου, οτέ δε αναφοράς κτλ.\nΑι εκθέσεις δεν πρέπει να υπερβαίνωσιν εν ουδεμιά τάξει τας 4 σελίδας τού κοινού χάρτου.\nΆπασαι αι μαθήτριαι υποχρεούνται να μετέχωσι των εν τοις εκθέσεσιν ασκήσεων.\nΑι εκθέσεις γίνονται καθ’ εκάστην εβδομάδα ο δε τρόπος τής εν αυταίς ασκήσεως γίνεται ως εξής:\nΟ επί των εκθέσεων διδάσκαλος προ μιας εβδομάδος προτείνει το θέμα τής εκθέσεως, αι δε μαθήτριαι οφείλουσι να επιδείξωσιν την εργασίαν αυτών την μεν μίαν εβδομάδα, μίαν ημέραν προ τής την άσκησιν τετεγμένης ημέρας, οπότε ο διδάσκαλος διά κλήρου παραλαμβάνει 5 εκ των εκθέσεων, και ταύτα διορθώσας κατ’ οίκον, επιδίδει την επιούσαν εις τας δικαιούχους μετά την δημοσία ακριβή κατάδειξιν των διορθωθέντων σφαλμάτων. Την δε ετέρα εβδομάδα την αυτήν ημέραν τής εν ταις εκθέσεσιν ασκήσεως, οπότε ο διδάσκαλος υπανιστάς διά κλήρου μαθήτριαν τινα, επιτάσσει αυτήν να εκθέση επί τού πίνακος το προταθέν αντικείμενον κατά την υπ’ αυτής γινομένην εργασίαν. Εν αμφοτέραις ταις περιστάσεσι λαμβάνει κατάλληλον αφορμήν ο διδάσκαλος ου μόνον όπως διορθώνη τα γραμματικά, πραγματικά και λογικά σφάλματα των μαθητριών. Μετά την εργασίαν ταύτην δίδει ο διδάσκαλος έτερον θέμα διά την έκθεσιν διά τής επιούσης εβδομάδος.\nΑι μαθήτριαι εκ των υπό τού διδασκάλου γενομένων παρατηρήσεων και διορθώσεων οφείλουσι να επιφέρωσιν εις τας εαυτών εκθέσεις, τας δεούσας διορθώσεις και βελτιώσεις.\nΤας ούτω διορθωθείσας εκθέσεις μετά των επί πίνακος επεξειργασμένων, οφείλουσι αι μαθήτριαι να τηρώσιν εν καθαρώ διά να επιδείξωσιν εν καιρώ τοις εαυτών προϊσταμένοις.\n«Nεοελληνικά Αναγνώσματα, προς χρήσιν των μαθητών τής Α΄ τάξεως των Ελληνικών Σχολείων. Υπό Νικολάου Ιωάν. Μπέρτου, εγκριθέντα εν τω κατά τον νόμον ΓΣΑ διαγωνισμόν ανά την τετραετίαν 1913-1917. Εν Αθήναις 1914, δρχ. 1,35\nΤα Νέα Ελληνικά καθιερώθηκαν ως μάθημα στην ελληνική εκπαίδευση μόλις το 1884, κατόπιν ενεργειών τού Νικολάου Πολίτη, οπότε και εισήχθησαν ως μάθημα στα ελληνικά σχολεία των αγοριών.\nΜία από τις πρώτες μορφές λογοτεχνίας που εντάχθηκε στα σχολικά εγχειρίδια ήταν η διδακτική και παιδαγωγική λογοτεχνία και οι ηθικοί μύθοι. Τα παραμύθια, δηλαδή, τα οποία ήταν ταυτοχρόνως, διδακτικά και ψυχαγωγικά. Παρά το γεγονός ότι οι μύθοι δεν ήταν γραμμένοι ειδικά για παιδιά διέθεταν την απαραίτητη ηθική διάσταση που ήταν κατάλληλη γι’ αυτά. Στην παιδική λογοτεχνία τού 19ου αι. φαίνεται ότι ο επιδιωκόμενος στόχος είναι το «τέρπειν και διδάσκειν».\nΑναμνηστική φωτογραφία Αρσακειάδων με τον καθηγητή Αριστείδη Κουρτίδη, φιλόλογο, παιδαγωγό και λογοτέχνη, ο οποίος καθιέρωσε στο Αρσάκειο το μάθημα απαγγελίας για τις μαθήτριες. Η φωτογραφία είναι τραβηγμένη σε φωτογραφικό στούντιο και, αν κρίνουμε από τις στολές των κοριτσιών, η φωτογράφιση πρέπει να έγινε το 1915-1917.\nΤο πρόγραμμα που εγκρίθηκε από το Υπουργείο για το 1886-1887 περιελάμβανε τα ίδια μαθήματα με την προσθήκη τής «Αναγνώσεως τεμαχίων νεωτέρων Ελλήνων λογογράφων και ποιητών και γραπτών εκθέσεων». Πάντως στο Αρσάκειο βλέπουμε στο πρόγραμμα τού 1889-1890 ότι στην Α΄ και τη Β΄ τάξη διδασκόταν μία ώρα την εβδομάδα Απαγγελία και Απομνημόνευση εκλεκτών τεμαχίων νεωτέρων Ελλήνων λογογράφων και ποιητών. Το 1910 μάλιστα καθιερώθηκε το μάθημα τής Απαγγελίας για τις μαθήτριες τής Α΄ τάξεως τού Διδασκαλείου. Το μάθημα δίδασκε ο Αριστείδης Π. Κουρτίδης.\nΟ καθηγητής Γ. Μιστριώτης, αντιπρόεδρος τής ΦΕ, καθηγητής Πανεπιστημίου και γνωστός υπέρμαχος τής καθαρεύουσας, στο κέντρο τής φωτογραφίας μαζί με Αρσακειάδες τις οποίες δίδασκε. Ο Μιστριώτης δημιούργησε στο Αρσάκειο την παράδοση τής διδασκαλίας αρχαίου δράματος στο πρωτότυπο.\nΟφείλουμε να αναφέρουμε ότι από το Αρσάκειο πέρασαν αξιολογότατοι φιλόλογοι οι οποίοι με την προσωπικότητα και τις γνώσεις τους επηρέασαν και γαλούχησαν πολλές γενιές Αρσακειάδων. Αξίζει να αναφερθούμε στον Αριστ. Κουρτίδη, τον Γεώργιο Μιστριώτη αλλά και τον Δημήτρη. Γληνό, το πέρασμα τού οποίου από το Αρσάκειο άφησε εποχή, τον Αχιλ. Τζάρτζανο, τον Γ. Γαρδίκα κ.ά.\nΟ Δημήτριος Γληνός με τις Αρσακειάδες μαθήτριές του. Στο πίσω μέρος τής φωτογραφίας αναγράφεται η ημερομηνία «Αθήνησι, τη 8η Ιουνίου, ημέρα Τετάρτη, 1915, και τα ονόματα των μαθητριών Ειρ. Βαρδουλάκη, Αφρ. Γκιώνη, Δώρ. Μαροπούλου, Αλεξ. Φωτιάδου, Θάλεια Οικονομοπούλου, Αναστ. Στεφάνου, Μαρ. Σταθακοπούλου, Μάρθ. Παυλάκη, Ροζαλ. Τζανετάκη, Ευθ. Σαλαχώρη, Αλεξ. Γαλανού, Αικ. Τζουσάκη, Μαρ. Φανουράκη, Ευφρ. Σούτσου». Ο υπέρμαχος τής Δημοτικής και μεταρρυθμιστής τής εκπαίδευσης Δημήτριος Γληνός ανέλαβε αργότερα υπεύθυνη θέση στο Υπουργείο Παιδείας. Η φωτογράφιση έγινε σε φωτογραφικό στούντιο.\nΤο κείμενο βασίζεται σε στοιχεία από το Αρχείο τής ΦΕ, την ανέκδοτη «Ιστορία τής ΦΕ» τού Στέφανου Γαλάτη, το βιβλίο τής Σιδηρούλας Ζιώγου-Καραστεργίου «Η Μέση Εκπαίδευση των κοριτσιών στην Ελλάδα (1830-1893)», Αθήνα 1986, το βιβλίο «Η εν Αθήναις Φιλεκπαιδευτική Εταιρεία. Αρσάκεια-Τοσίτσεια Σχολεία 1836-1996. 160 χρόνια παιδείας»


MIF Playlist 05/2022 - Musique Indépendante Francophone\nMIF Playlist 5 / Μάιος 2022\nUn Cri by Luciole\nΗ συνθέτις και τραγουδίστρια Luciole από το Παρίσι γράφει pop τραγούδια με σύγχρονη παρουσίαση. Ο δίσκος της με τίτλο Un Cri που κυκλοφόρησε στις 28 Ιανουαρίου 2022 περιλαμβάνει 12 κομμάτια, στα οποία κυριαρχεί η καθαρή φωνή της, πλαισιωμένη από δυναμικούς indie ήχους. Στις ενορχηστρώσεις και την παραγωγή συμμετείχαν οι Clément Simounet και Antoine Kerninon.\nL’invention humaine by Fannie\nΗ μουσικός Fannie Gaudette από το Μόντρεαλ συνεργάζεται στενά με τον στιχουργό Normand Achim στη δημιουργία τραγουδιών που έχουν σαν βασικά τους χαρακτηριστικά τη μελωδία και την ποίηση. Η κυκλοφορία L’invention humaine που δημοσιεύτηκε στις 16 Φεβρουαρίου 2022 αποτελείται από 12 τραγούδια βασισμένα σε ακουστικούς ήχους. Στις ηχογραφήσεις, εκτός από την η Fannie Gaudette στο πιάνο και τα φωνητικά, συμμετείχαν οι μουσικοί Philippe Dunnigan (βιολί), Ligia Paquin (βιόλα), Christine Giguère (τσέλο), Annie Gadbois (τσέλο), Anne-Marie Leblanc (τσέλο), Mathieu Désy (κοντραμπάσο), Jean Masicotte (βιμπράφωνο) και Francois Lalonde (κρουστά).\nMonde sensible by Mesparrow\nΗ τραγουδοποιός Marion Gaume, με το καλλιτεχνικό ψευδώνυμο Mesparrow, βάζει σε πρώτο πλάνο την ευαίσθητη φωνή της και γράφει σύγχρονα pop τραγούδια, με άφθονα πειραματικά στοιχεία και ηλεκτρονικούς ήχους. Ο δίσκος Monde sensible κυκλοφόρησε στις 15 Ιανουαρίου 2021 και περιλαμβάνει 11 γαλλόφωνες συνθέσεις.\nGatir by René Lacaille\nΟ René Lacaille είναι ξεχωριστός καλλιτέχνης του séga, ενός σημαντικού μουσικού ιδιώματος του Μαυρίκιου και της Ρεϋνιόν, στον Ινδικό ωκεανό. Με όχημα το ακορντεόν του, συνδυάζει διάφορους ρυθμούς και ήχους από την Αφρική, την Ινδία, τη Μαδαγασκάρη και την Ευρώπη. Η κυκλοφορία Gatir δημοσιεύτηκε στις 16 Φεβρουαρίου 2018 και αποτελείται από 14 κομμάτια με γνήσιες world αναφορές.\nJongler by Pat Kalla & Le Super Mojo\nΟ Pat Kalla είναι ένας μουσικός και τραγουδιστής που γεννήθηκε στη Λυών, με ρίζες από το Καμερούν. Συνδυάζει τη soul και funk μουσική με το slam και την αφήγηση ιστοριών. Ο δίσκος του με τίτλο Jongler κυκλοφόρησε στις 23 Νοεμβρίου 2018 και περιλαμβάνει 12 ζωηρά κομμάτια με afro, disco και jazz γεύσεις. Τον συνόδεψε το μουσικό σχήμα Super Mojo Disco, επίσης από τη Λυών, με δυνατά grooves και πολύχρωμα θέματα.\nDiorama by Bon Enfant\nΟι Daphné Brissette (φωνητικά) και Guillaume Chiasson (κιθάρες, φωνητικά) γράφουν τους στίχους και τη μουσική στο rock συγκρότημα Bon Enfant από το Μόντρεαλ. Παρέα με τους Étienne Côté (ντραμς, κρουστά, ακουστική κιθάρα, φωνητικά), Mélissa Fortin (πλήκτρα, φωνητικά) και Alexandre Beauregard (μπάσο, slide κιθάρα, ακουστική κιθάρα, φωνητικά), ηχογράφησαν το δίσκο Diorama, ο οποίος κυκλοφόρησε στις 1η Οκτωβρίου 2021. Τα 11 τραγούδια του συνδυάζουν pop και folk στοιχεία με καθαρούς ρυθμούς και garage θέματα.\nΤα μέλη του συγκροτήματος Rank-O, από την Τουρ της κεντροδυτικής Γαλλίας, παίζουν rock μουσική αξιοποιώντας punk, indie και pop στοιχεία. Η κυκλοφορία De novo δημοσιεύτηκε στις 28 Ιανουαρίου 2022 με 8 κομμάτια, επηρεασμένα από τις πιο χαρακτηριστικές πειραματικές σκηνές προηγούμενων δεκαετιών. Στο συγκρότημα συμμετέχουν οι Boris Rosenfeld (κιθάρα, drum machine, φωνητικά), Camille Pierron (κιθάρα, φωνητικά), François Rosenfeld (κιθάρα, μπάσο, φωνητικά), Gabriel Lemasson (πλήκτρα, κιθάρα, μπάσο, φωνητικά) και Antoine Hefti (ντραμς, ηλεκτρονικά, φωνητικά).\nLes mains pleines de terre by Bel Ours\nΗ ομάδα Bel ours από το Μόντρεαλ παίζει μουσική έχοντας σαν βάση τους στίχους και τις συνθέσεις του Olivier Miclette. Ο δίσκος με τίτλο Les mains pleines de terre κυκλοφόρησε στις 4 Μαρτίου 2022 με 5 γαλλόφωνα τραγούδια που έχουν indie pop και folk φυσιογνωμία.\nSymétrie by Ferris\nΤο rock τρίο Ferris ασχολείται με την alternative μουσική. Η κυκλοφορία Symétrie που δημοσιεύτηκε στις 2 Μαρτίου 2022 περιλαμβάνει 5 κομμάτια που είναι κοντά στο ύφος της indie σκηνής της δεκαετίας του 2000. Στο σχήμα συμμετέχουν οι Hugh Ferris (φωνητικά), Marc-André Beaudoin (στίχοι, μουσική, παραγωγή) και Marcello Oltra (ντραμς).\nJe te laisse la laisse\nJe te laisse la laisse by Pascal ROD\nΟ συνθέτης και κιθαρίστας Pascal Rod από την κοινότητα Nérignac της δυτικής Γαλλίας φτιάχνει ενεργητικά rock τραγούδια. Ο δίσκος του με τίτλο Je te laisse la laisse κυκλοφόρησε στις 7 Μαρτίου 2022 και αποτελείται από 5 κομμάτια με δυνατό rock ήχο, στα οποία κυριαρχεί η ηλεκτρική κιθάρα.\nLe 7 et le Vide\nEric Dubois Quartet by Éric Dubois Quartet\nΟ κιθαρίστας Eric Dubois οργάνωσε ένα κουαρτέτο που κινείται με ευκολία από την jazz στην κλασική rock και από εκεί σε άλλα ιδιώματα της σύγχρονης μουσικής. Παρέα με τους Benoit Baud (σαξόφωνα), Mathieu Millet (κοντραμπάσο) και Éric Navet (βιμπράφωνο, ντραμς) ηχογράφησε δικές του συνθέσεις, φτιάχνοντας αυτό τον δίσκο, που έχει για τίτλο το όνομα του κουαρτέτου. Η κυκλοφορία δημοσιεύτηκε στις 25 Φεβρουαρίου 2022 και περιέχει 9 κομμάτια, χαρακτηριστικά παραδείγματα της ανοιχτής προσέγγισης της jazz.\nLe desert et la foret\nHypnos & Morphée by Yolk Records\nΤο ταιριαστό σχήμα Dandy Dandie παρουσιάζει τη μουσική του Alban Darche (τενόρο σαξόφωνο) με έντονη ποιητική διάθεση. Οι Chloé Cailleton (φωνητικά), Nathalie Darche (πιάνο) και Geoffroy Tamisier (τρομπέτα) πλαισίωσαν με τις ευέλικτες δυναμικές τους τις συνθέσεις του σαξοφωνίστα. Ηχογράφησαν το δίσκο Hypnos & Morphée, ο οποίος κυκλοφόρησε στις 25 Μαρτίου 2022, με 11 jazz κομμάτια που έχουν το δικό τους ιδιαίτερο στυλ.\nMazurka à Péchadre\nArizonà – Hiver 2021 by Arizonà Duo\nΤο ντουέτο Arizonà Duo, από το Κλερμόν-Φεράν της Γαλλίας, γράφει folk τραγούδια με διάφορα παραδοσιακά συστατικά. Αποτελείται από τους Maëllis Daubercies Abril (ακορντεόν, φωνητικά) και Morgane Darnaud (βιολί, φωνητικά). Η κυκλοφορία τους Arizonà – Hiver 2021 δημοσιεύτηκε στις 23 Μαρτίου 2022 με 5 κομμάτια που χαρακτηρίζονται από τον ζωντανό ακουστικό ήχο τους.\nJ’ai tant aime une beauté\nBITSEGAS by Lambrusquera\nΤο πολυφωνικό σχήμα Lambrusquera, από την κοινότητα Monein της νοτιοδυτικής Γαλλίας, ασχολείται εδώ και πολλά χρόνια με την παραδοσιακή μουσική από τα Πυρηναία και την Οξιτανία. Ο δίσκος τους με τίτλο BITSEGAS κυκλοφόρησε στις 18 Μαρτίου 2022 και περιλαμβάνει 14 τραγούδια με πολύ χαρακτηριστικό folk ύφος.\nLes principes évidents by Dévoré\nΟ καλλιτέχνης με το ψευδώνυμο Dévoré, από την πόλη Λιλ της Γαλλίας, γράφει γαλλόφωνα pop τραγούδια. Η κυκλοφορία Les principes évidents δημοσιεύτηκε στις 5 Ιανουαρίου 2022 και αποτελείται από 8 τραγούδια, με δικές του συνθέσεις και στίχους. Εκτός από τον ίδιο, στο δίσκο συμμετείχαν οι μουσικοί Anthony de Mendonça και Guillaume Robilard.\nBourdon by TOPETTE\nΤο συγκρότημα Topette ασχολείται με την folk μουσική. Αποτελείται από τους Tania Buisse (ιρλανδέζικο τύμπανο), Julien Cartonnet (γαλλική γκάιντα, τενόρο μπάντζο), Andy Cutting (ακορντεόν), James Delarre (βιολί, βιόλα) και Barn Stradling (ακουστικό μπάσο). Ο δίσκος τους Bourdon κυκλοφόρησε στις 25 Απριλίου 2022 και περιλαμβάνει 11 χορευτικά κομμάτια με ακουστικές ενορχηστρώσεις.\nJe ne parlerai pas fort by Myriam Arseneau\nΗ τραγουδίστρια και συνθέτις Myriam Arseneau γράφει μουσική χρησιμοποιώντας jazz, soul και folk φόρμες. Η κυκλοφορία Je ne parlerai pas fort δημοσιεύτηκε στις 8 Απριλίου 2022, με 6 τραγούδια, σε δικούς της στίχους και μουσική. Στο στούντιο συνοδεύτηκε από τους William Régnier (ντραμς, κρουστά, ηλεκτρικές κιθάρες, πλήκτρα), Antoine Loiselle (ακουστικές και ηλεκτρικές κιθάρες), Vincent Vertefeuille (ακουστική κιθάρα), Vincent Yelle (μπάσο), Gabriel Thibault (πιάνο, πλήκτρα) και Justin Doucet (βιολί).\nPeine by Ombles\nΤο ντουέτο Ombles των Xavier Phaneuf Jolicoeur (στίχοι, φωνητικά) και Gregory Fitzgerald (παραγωγή, sampling,) ασχολείται με την hip hop μουσική. Ο δίσκος Peine κυκλοφόρησε στις 22 Απριλίου 2022 και περιέχει 4 γαλλόφωνα τραγούδια τους, στα οποία συμμετείχαν σαν καλεσμένοι οι Dustin Good (ρυθμοί, sampling), Francis G. Veillette (κιθάρες), Marcolivier Drapeau Tremblay (κοντραμπάσο) και Chloe McNeil (φωνητικά).\n05 - 31 Μαΐ 2022


Ο Ρεθυμνιώτης 17χρονος ταχυδακτυλουργός Αλέξανδρος Καμπούρης στο Ελλάδα έχεις ταλέντο - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/FreeTime/Ο Ρεθυμνιώτης 17χρονος ταχυδακτυλουργός Αλέξανδρος Καμπούρης στο Ελλάδα έχεις ταλέντο\nΟ Ρεθυμνιώτης 17χρονος ταχυδακτυλουργός Αλέξανδρος Καμπούρης στο Ελλάδα έχεις ταλέντο\n02/11/2021 FreeTime, ΡΕΘΥΜΝΟ Αφήστε Σχόλιο\nΓια δεύτερη φορά ο 17χρονος Αλέξανδρος Καμπούρης από το Ρέθυμνο, θα βρεθεί στο «Ελλάδα έχεις Ταλέντο», ως ταχυδακτυλουργός.\nΤην πρώτη φορά, ενώ είχε πάρει θετικά σχόλια από την κριτική επιτροπή, αναγκάστηκε να επιστρέψει πίσω, καθώς τα γυρίσματα κράτησαν αρκετά και οι απουσίες στο σχολείο «έτρεχαν». Το Νοέμβριο που θα γίνουν τα γυρίσματα, ελπίζει ότι θα καταπλήξει και πάλι την επιτροπή με το ταλέντο του και θα προχωρήσει.\nΟ μόλις 17χρονος ταχυδακτυλουργός ως κύριο επάγγελμα του θέλει ν’ ακολουθήσει το δρόμο των ξυλοκατασκευών και γι’ αυτό το λόγο, για τέσσερα χρόνια θα σπουδάσει αυτό που αγαπάει στην Καρδίτσα.\nΟ Αλέξανδρος που το ταλέντο και την αγάπη του για τα «μαγικά κόλπα», την κληρονόμησε από τον πατέρα του, το γνωστό ταχυδακτυλουργό Τόνυ, έχει δώσει πολλές παραστάσεις εθελοντικά κι έχει βοηθήσει με το δικό του τρόπο ανθρώπους που το είχαν ανάγκη. Για τη νέα του προσπάθεια στο «Ελλάδα έχεις Ταλέντο» του ευχόμαστε καλή και μεγάλη επιτυχία!\nΕτικέτεςΑΛΕΞΑΝΔΡΟΣ ΚΑΜΠΟΥΡΗΣ ΕΛΛΑΔΑ ΕΧΕΙΣ ΤΑΛΕΝΤΟ ΡΕΘΥΜΝΟ